**Projekta iesnieguma vērtēšanas kritēriju piemērošanas metodika**

|  |  |
| --- | --- |
| Programmas nosaukums | Eiropas Savienības kohēzijas politikas programma 2021.–2027.gadam |
| Prioritātes numurs un nosaukums | 1.1. Pētniecība un prasmes |
| Specifiskā atbalsta mērķa numurs un nosaukums | 1.1.1. Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā |
| Specifiskā atbalsta mērķa pasākuma (turpmāk – SAMP) numurs un nosaukums | 1.1.1.3. Praktiskas ievirzes pētījumi |
| Atlases kārtas nosaukums | 1.kārta |
| Projektu iesniegumu atlases veids | Atklāta projektu iesniegumu atlase |
| Atbildīgā iestāde | Izglītības un zinātnes ministrija |

**Vispārīgie nosacījumi projekta iesnieguma vērtēšanas kritēriju piemērošanai**:

1. Lai novērtētu projekta iesnieguma atbilstību attiecīgajam projekta iesnieguma vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību projekta iesnieguma vērtēšanas kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projekta iesniegumu, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Projektu iesniegumu vērtēšanā izmantojami:
5. Ministru kabineta 2024. gada 25. jūnija noteikumi Nr.407 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.3. pasākuma "Praktiskas ievirzes pētījumi" īstenošanas noteikumi" (turpmāk – SAM MK noteikumi);
6. Eiropas Savienības kohēzijas politikas programma 2021.–2027. gadam un pielikumi;
7. Finanšu ministrijas 2023. gada 26. janvāra metodika Nr. 3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam”;
8. 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.3. pasākuma "Praktiskas ievirzes pētījumi" projekta iesnieguma atlases nolikums, projekta iesnieguma vērtēšanas kritēriju piemērošanas metodika un projekta iesnieguma aizpildīšanas metodika;
9. Izglītības un zinātnes ministrijas 2024. gada 1. augustā apstiprinātā Metodika atbilstības pētniecības un zināšanu izplatīšanas organizācijas noteikšanai[[1]](#footnote-2).

**Saīsinājumi un apzīmējumi:**

Aģentūra – Centrālā finanšu un līgumu aģentūra

IT – informācijas tehnoloģijas

GNU - grūtībās nonācis uzņēmums

MVU - Mikrouzņēmums, mazais un vidējais uzņēmums

PVN – Pievienotās vērtības nodoklis

SAM MK noteikumi – Ministru kabineta 2024. gada 25. jūnija noteikumi Nr. 407 “Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.3. pasākuma “Praktiskas ievirzes pētījumi” īstenošanas noteikumi”

VID – Valsts ieņēmumu dienests

VID parādnieku datu bāze – VID publiskojamo datu bāzes sadaļa “Nodokļu parādnieki” https://www.vid.gov.lv/lv/vid-publiskojamo-datu-baze

|  |  |  |  |
| --- | --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  (N[[2]](#footnote-3), P[[3]](#footnote-4), N/A[[4]](#footnote-5)) | **Skaidrojums atbilstības noteikšanai** |
| 1.1. | Projekta iesniegums atbilst SAM MK noteikumos noteiktajām specifiskajām prasībām:   1. projekta iesniedzējs atbilst SAM MK noteikumos noteiktajam iesniedzēju lokam; 2. projekta īstenošanas termiņš atbilst SAM MK noteikumos noteiktajam termiņam; 3. projekta iesniegumam ir pievienoti atlases nolikumā noteiktie papildu pievienojamie pielikumi. | P | Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti atlases nolikumā, norādīto informāciju.  Projekta iesniedzēja atbilstību SAM MK noteikumos noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi (ja attiecināms).  Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “Lursoft” datu bāzē vai ekvivalenta/līdzvērtīga Uzņēmuma reģistra datu atkalizmantotāja datu bāzēs, Valsts ieņēmumu dienesta (turpmāk – VID) publiskajās datu bāzēs pieejamo informāciju.  Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitīti atlases nolikumā, norādīto informāciju, piemēram, ar kredītiestādi, Finanšu un kapitāla tirgus komisiju, tiesībsargājošo institūciju u.tml. atkarībā no SAM specifikas.  Vērtējums ir **“Jā”**,ja:   1. projekta iesniedzējs atbilst SAM MK noteikumos noteiktajam iesniedzēju lokam un attiecīgajām izvirzītajām prasībām; 2. projekta īstenošanas termiņš nepārsniedz SAM MK noteikumos noteiktajam termiņam; 3. projekta iesniegumam pievienotie pielikumi atbilst SAM MK noteikumos noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi.   Ja projekta iesniegums neatbilst minētajām prasībām, vērtējums ir **“Jā”, ar nosacījumu”** un izvirza atbilstošus nosacījumus.  Vērtējums ir **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.2. | Projekta iesniedzējam un projekta sadarbības partnerim, ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro.* | P | Projekta iesniedzēja un sadarbības partnera, ja tāds projektā ir paredzēts, atbilstības kritērijam pārbaudi veic katram atsevišķi, balstoties uz VID publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo aktuālo informāciju par situāciju projekta iesnieguma un, ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Projekta iesnieguma Vērtēšanas komisijas atzinumā norāda pārbaudes datumu un konstatēto situāciju.  Vērtējums ir **“Jā”**, ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam un sadarbības partnerim, ja tāds projektā ir paredzēts, nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*.  Vērtējums ir **“Jā ar nosacījumu”**, ja:   * + - 1. saskaņā ar VID parādnieku datu bāzē pieejamo informāciju par situāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*;       2. saskaņā ar VID parādnieku datu bāzē pieejamo informāciju par situāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, nav nodokļu parādu, kas kopsummā katram atsevišķi pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.   Konstatējot minētos faktus, izvirza nosacījumus:   1. veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, ja tāds projektā ir paredzēts, Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 euro; 2. iesniegt VID visas nodokļu deklarācijas, kas bija jāiesniedz līdz pārbaudes datumam, papildus iesniedzot Aģentūrā aktualizētu izziņu par faktisko nodokļu nomaksas stāvokli pārbaudes datumā.   Vērtējums ir **“Nē”**, ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs un/vai sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*.  Lai nodrošinātu minētā kritērija visaptverošu pārbaudi, projekta iesniedzēja un sadarbības partnera, ja tāds projektā ir paredzēts, atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  Ja Aģentūra atkārtotas pārbaudes rezultātā konstatē nodokļu parādu, Aģentūra pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”. |
| 1.3. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | **Vērtējums ir “Jā”**, ja projekta iesniegumā:   1. ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski; 2. sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; 3. katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); 4. katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/ mazināšanas pasākumu īstenošanu atbildīgās personas.   Ja projekta iesniegums neatbilst minētajām prasībām,vērtējums ir **“Jā, ar nosacījumu”** unizvirza atbilstošus nosacījumus.  Vērtējums ir **“Nē”**,ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.4. | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem. | P | Vērtējums ir **“Jā”**, ja:  1) projekta iesniegumā ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija;  2) projekta iesniegumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta vai atbalsta pasākuma ietvaros piesaistītu līdzfinansējumu, kā arī projektā īstenojamās darbības projekta īstenošanai piešķirtā finansējuma ietvaros netiks finansētas dubultā, novēršot dubultā finansējuma risku.  Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.  Vērtējums ir **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.5. | Projekta iesniegumā plānotie komunikācijas un vizuālās identitātes prasību nodrošināšanas nosacījumi atbilst Kopīgo noteikumu regulas[[5]](#footnote-6) 47. un 50. pantā, normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | P | Vērtējums ir **“Jā”**, ja projekta iesniegumā paredzēts:  1) projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots **publicēt īsu un ar atbalsta apjomu samērīgu aprakstu par projektu**, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu;  2) **ar projekta īstenošanu saistītajos dokumentos un komunikācijas materiālos**, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts;  3) **projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR** vai **projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR**, un ietver materiālas investīcijas vai aprīkojuma iegādi, tiks uzstādītas sabiedrībai skaidri redzamas **ilgtspējīgas plāksnes vai informācijas stendi**, kuros ir attēlota Eiropas Savienības emblēma[[6]](#footnote-7), attiecībā uz projektā plānotajām darbībām un aktivitātēm. Ilgtspējīgas plāksnes vai informācijas stendi tiks uzstādīti, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums;  4) **projektiem, uz kuriem neattiecas šī kritērija skaidrojuma 3. punkts**, sabiedrībai skaidri redzamā vietā plānots uzstādīt **vismaz vienu plakātu**, kura minimālais izmērs ir A3, **vai līdzvērtīgu elektronisku paziņojumu**, kurā izklāstīta informācija par projektu un uzsvērts no Eiropas Savienības fondiem saņemtais atbalsts.  Papildus Kopīgo noteikumu regulā un normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, noteiktajām obligātajām minimālajām publicitātes prasībām projekta iesniedzējs var plānot projekta iesniegumā cita veida komunikācijas aktivitātes, ar kuru palīdzību tiek sasniegts projekta mērķis, vai arī par ES fondu ieguldījumu projektā informēta plašāka sabiedrība, ja tādas ir paredzētas MK noteikumos par attiecīgā SAM īstenošanu.  Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.  Vērtējums ir **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.6. | Projekta iesniegumā paredzētais ES fonda finansējuma apmērs un intensitāte atbilst SAM MK noteikumos noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst SAM MK noteikumos noteiktajam, tai skaitā nepārsniedz noteikto izmaksu pozīciju apjomus un:   1. ir saistītas ar projekta īstenošanu, 2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība, 3. nodrošina projektā izvirzītā mērķa un rādītāju sasniegšanu. | P | **Vērtējums ir “Jā”**, ja projekta iesniegumā un projekta iesniegumam pievienotajos pielikumos, kas uzskaitīti nolikumā, norādītais ES fonda[[7]](#footnote-8) finansējums un tā atbalsta intensitāte atbilst SAM MK noteikumos noteiktajam ES fonda finansējuma apjomam un atbalsta intensitātei, un projekta iesniegumā plānotās izmaksas atbilst SAM MK noteikumos noteiktajām izmaksu pozīcijām un nepārsniedz to noteiktos apjomus, tai skaitā:   1. izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai; 2. projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[8]](#footnote-9), noslēgtiem nodomu protokoliem vai līgumiem (ja attiecināms), u.c. informāciju); 3. izmaksas nodrošina projektā izvirzītā mērķa un rādītāju sasniegšanu.   Ja projekta iesniegums neatbilst minētajām prasībām, **vērtējums ir** **“Jā, ar nosacījumu”** unizvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.7. | Projekta iesniedzējam un projekta sadarbības partnerim (ja attiecināms) ir pietiekama īstenošanas un finanšu kapacitāte projekta īstenošanai. | P | **Vērtējums ir „Jā”**, ja projekta iesniedzējs projekta iesniegumā un tā pielikumos ir pietiekami raksturojis un pamatojis projekta iesniedzēja un projekta sadarbības partneru:  1) projekta vadības kapacitāti, norādot projekta vadībā iesaistīto speciālistu amatus un atbildību sadalījumu. Ja iesniedz ar saimniecisko darbību saistītu projektu ir norādīta informācija par darba tiesisko attiecību pamatu – darba līgums vai uzņēmuma līgums;  2) projekta īstenošanas kapacitāti, sniedzot šādu informāciju:  a) projekta īstenošanā iesaistītā zinātniska vadītāja zinātniskā kvalifikācija un pieredze; dzīves gājuma aprakstā norāda personas veiktās zinātniskās darbības kapacitāti (produktivitāti un kvalitāti) raksturojošus parametrus projektam atbilstošā zinātnes nozarē (dzīvesgājuma aprakstu (CV) pievieno pielikumā);  b) pētniecības īstenošanā tieši iesaistītie zinātniskie darbinieki sadalījumā pa amatu grupām (zinātniskais personāls un zinātnes tehniskais personāls), norādot kvalifikāciju (t.sk. zinātnisko kvalifikāciju) un pieredzi, kas apliecina katras personas profesionalitāti un atbilstību paredzamo pienākumu izpildei;  c) pētījumu īstenošanai pieejamo pētniecības infrastruktūru;   1. finanšu kapacitāti, norādot plānotos pieejamos finanšu līdzekļus projekta īstenošanai, t.sk. plānoto finanšu līdzekļu avotus, kā arī, ja attiecināms, ieguldījumus natūrā un/vai ir plānots Valsts kases atzinums par valsts aizdevuma saņemšanu, lai īstenotu projektu pēc iecerētajiem uzstādījumiem.   Atbilstoši pasākuma SAM MK noteikumu 40.1. apakšpunktam ar saimniecisku darbību nesaistīta projekta gadījumā nodrošina nepieciešamo nacionālo finansējumu.  Papildu informācija par iespējām piemērot ieguldījumus natūrā kā projektu līdzfinansējumu pieejama:  <https://www.esfondi.lv/guidelines_and_regulations_assets/metodika.pdf>   1. projekta vadības un ieviešanas sistēmu, aprakstot projekta vadības un īstenošanas personāla, t.sk. sadarbības partneru personāla sadarbības organizatorisko struktūru, kontroles un lēmumu pieņemšanas mehānismu.   Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Gadījumā, ja** projekta īstenošanai plāno piesaistīt valsts aizdevumu, atbilstību izvērtē, ņemot vērā Valsts kases atzinumu par valsts aizdevuma saņemšanu. Valsts kases negatīva atzinuma gadījumā, vērtējums ir **„Jā, ar nosacījumu”.** Lēmumā izvirza nosacījumu attiecīgi precizēt projekta iesniegumu.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.8. | Projekta mērķis atbilst SAM MK noteikumos noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | P | **Vērtējums ir „Jā”**, ja:   1. projekta iesniegumā minētā informācija par projekta mērķi un projekta darbībām liecina, ka tas atbilst SAMP mērķim – atbalstīt pētniecību, kas virza Latvijas viedās specializācijas stratēģijas specializācijas jomu attīstību un tautsaimniecības transformāciju par labu produktiem ar augstu pievienoto vērtību un veicina integrāciju globālajās vērtību ķēdēs, kā arī risina sabiedrības izaicinājumus globālo izaicinājumu kontekstā; 2. projekta iesniegumā norādītie projekta rādītāji ir izmērāmi, atbilst SAM MK noteikumu īstenošanu noteiktajiem rādītājiem un sniedz ieguldījumu mērķa sasniegšanā; 3. projekta iesniedzējs ir paredzējis uzkrāt informāciju par projekta rādītājiem.   Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.9. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem. Plānotās projekta darbības:   1. atbilst SAM MK noteikumos noteiktajam un paredz saikni ar attiecīgajām atbalstāmajām darbībām; 2. ir precīzi definētas un pamatotas, un tās risina projektā definētās problēmas. | P | **Vērtējums ir „Jā”**, ja:   1. projekta iesniegumā norādītie sagaidāmie rezultāti ir skaidri definēti, pamatoti un izmērāmi, izriet no projekta iesniegumā plānotajām darbībām, to satura un apraksta, kas šīs darbības ietvaros tiks īstenots, un nodrošina pasākuma SAM MK noteikumu 7.4. apakšpunktā noteiktā rezultāta sasniegšanu; 2. projekta iesniegumā ietvertās darbības atbilst SAM MK noteikumu norādītajām atbalstāmajām darbībām un izmaksu pozīcijām; 3. projekta iesniegumā plānotās darbības ir precīzi definētas, pamatotas un nepieciešamas projekta mērķa, plānoto rādītāju un projekta rezultātu sasniegšanai.   Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **2. VIENOTIE IZVĒLES KRITĒRIJI** | | | |
| 2.1. | Projekta sadarbības partneris un tā plānotās darbības projekta ietvaros atbilst SAM MK noteikumos īstenošanu noteiktajām prasībām. | P / N/A | **Vērtējums ir „Jā”,** ja   1. sadarbības partneris atbilst pasākuma SAM MK noteikumu 38. punktā un 21.1. apakšpunktā noteiktajam un ir zinātniskā institūcija vai saimnieciskās darbības veicējs, kura saimnieciskā darbība ir reģistrēta Latvijā vai ārvalstīs; 2. projekta sadarbības partneris atbilst pasākuma SAM MK noteikumu 21. punktā noteiktajām prasībām. Sadarbības partnera atbilstību pasākuma SAM MK noteikumu nosacījumiem vērtē, ņemot vērā sadarbības līgumā norādīto projekta īstenošanas un rezultātu izmantošanas kārtību, kas ietver SAM MK noteikumu 30.5. apakšpunktā noteikto informāciju; 3. projekta iesniegumā ir definētas projekta sadarbības partnera plānotās darbības projekta ietvaros un tās atbilst pasākumaSAMMK noteikumu 21., 22., 23., 32., 43., 44. un 45. punktā noteiktajām atbalstāmajām darbībām; 4. projekta iesniegumā ir sniegts pamatojums sadarbības partnera izvēlei; 5. projekta iesniegumā ir norādīts finansējuma apjoms, kas projekta ietvaros tiks novirzīts sadarbības partnerim; 6. kopā ar projekta iesniegumu ir iesniegta nepieciešamā dokumentācija, kas apliecina sadarbības partnera valdījuma vai turējuma tiesības uz nekustamo īpašumu, intelektuālo īpašumu vai cita veida īpašumu, kurā tiks īstenotas projekta darbības (ja attiecināms un, ja informācija par minētajām tiesībām nav pieejama publiskajos reģistros); 7. katra sadarbības partnera projekta daļas attiecināmās izmaksas veido vismaz 20% no projekta kopējām izmaksām.   Ja projekta iesniegums neatbilst minētajām prasībām, vērtējums ir “**Jā, ar nosacījumu**”, izvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā.  Vērtējums ir **“Nav attiecināms”**, ja projektā nav plānots sadarbības partneris. |
| 2.2. | Projekta iesniegumā ir aprakstīta potenciālā projekta ietekme uz projekta iesniedzēja un sadarbības partnera (ja attiecināms) darbību, kā arī projekta iesniegumā ir iekļauti nosacījumi attiecībā uz ilgtspējības nodrošināšanu. | P | **Vērtējums ir „Jā”,** ja projekta iesniegumā ir pamatota sagaidāmo rezultātu ilgtspēja vismaz piecus gadus pēc noslēguma maksājuma veikšanas atbilstoši vienam vai vairākiem pasākuma SAM MK noteikumu 25. punktā noteiktiem ieguldījumiem inovācijas sistēmas kapacitātes palielināšanā.  Ja projekta iesniegumā nav sniegts apliecinājums par projekta rezultātu ilgtspējas nodrošināšanu atbilstoši pasākuma SAM MK noteikumos noteiktajam, **vērtējums ir „Jā, ar nosacījumu”**, vienlaikus nosakot nosacījumu precizēt projekta iesniegumu, ievērojot pasākuma SAM MK noteikumu 25. punkta nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.3. | Projekta iesniegumā plānotās darbības, izņemot MK noteikumos noteiktās komercdarbības atbalsta darbības[[9]](#footnote-10), nav uzsāktas, un atbilst komercdarbības atbalsta stimulējošās ietekmes nosacījumiem. | N/ N/A | **Vērtējums ir “Jā”**, ja projekts atbilst stimulējošās ietekmes nosacījumiem saskaņā ar Komisijas regulas Nr.651/2014 6. pantā un SAM MK noteikumu 41. un 37. punktos noteikto.  Saskaņā ar Komisijas regulas Nr.651/2014113 6. panta 2. punktu atbalstu uzskata par tādu, kam piemīt stimulējoša ietekme, ja projekta iesniedzējs ir iesniedzis dalībvalstij rakstisku atbalsta pieteikumu, pirms sākas darbs pie projekta vai pirms sākas darbība.  Atbilstoši Komisijas regulas Nr.651/2014 2. panta 23. punktam “darbu sākums” ir ar ieguldījumu saistītu pirmā juridiski saistošā apņemšanās pasūtīt aprīkojumu, vai citas saistības, kas padara ieguldījumu neatgriezenisku, – atkarībā no tā, kas notiek pirmais. Attiecībā uz pārņemšanu “darbu sākums” ir brīdis, kad tiek iegādāti aktīvi, kas ir tieši saistīti ar iegādāto uzņēmējdarbības vietu.  Piemēram, pirms atbalsta pretendents ir iesniedzis atbalsta pieteikumu atbalsta sniedzējam, atbalsta pretendents var izsludināt iepirkumu konkrētu darbību veikšanai, kas būs nepieciešamas projekta īstenošanai, tomēr tas nedrīkst noslēgt līgumu par šo darbību veikšanu ar iepirkumā izraudzīto pakalpojuma sniedzēju, jo tādējādi tas būs uzņēmies juridiskas saistības, kas izraisa tiesiskas sekas attiecībā uz plānoto ieguldījumu veikšanu.  Savukārt atsevišķi priekšdarbi, piemēram, topogrāfiskā plāna izstrāde, atļaujas saņemšana, sarunu vešana minētās definīcijas ietvaros nav uzskatāma par darbu sākumu un nepārkāpj stimulējošas ietekmes noteikumu ievērošanu Komisijas regulas Nr.651/2014 2. panta 23. punkta un 6. panta izpratnē.  SAM MK noteikumu 23.punktā minētās atbalstāmās darbības projekta iesniedzējs var uzsākt un SAM MK noteikumu 33.punktā minētās izmaksas attiecināt ar dienu, kad sadarbības iestādē ir saņemts iesniegums par projekta īstenošanu, ievērojot Komisijas regulas Nr. 651/2014 6. panta 2. punktā minētos nosacījumus par stimulējošo ietekmi. SAM MK noteikumu 32. punktā minētās atbalstāmās darbības atzīst par uzsāktām ar dienu, kad sākti projektā plānotie darbi, noslēgta pirmā juridiski saistošā apņemšanās vai projekta iesniedzējs ir uzņēmies citas saistības, kas padara ieguldījumu neatgriezenisku (atkarībā no tā, kas notiek pirmais), kā arī citas darbības, kas atbilst Komisijas regulas Nr. 651/2014 2. panta 23. punktā noteiktajai darbu sākuma definīcijai.  Atbilstību kritērijam, vai ir ievēroti stimulējošas ietekmes nosacījumi, pārbauda:  1) izvērtējot projekta iesniegumā un tam papildu pievienotajos dokumentos norādīto informāciju, piemēram, piegāžu/pakalpojumu līgumus, ja attiecināms;  2) pieejamo informāciju publiskos, ticamos avotos par projekta iesniedzēju saistībā ar plānoto projektu, piemēram, Iepirkumu uzraudzības biroja iepirkumu procedūru procesa datu bāzi;  3) ja ir nepieciešams un ir attiecīgas indikācijas, piemēram, informācija no trešajām personām, sūdzība, izvērtējot projektu iesniegumu vērtēšanas komisijai pieaicināta eksperta atzinumu/ vērtējumu par projekta īstenošanas vietu un projekta progresu saskaņā ar Eiropas Savienības fondu projektu pārbaužu veikšanas kārtību 2021.–2027.gada plānošanas periodā.  **Vērtējums ir “Nē”**, ja tiek konstatēts, ka projekts neatbilst stimulējošās ietekmes nosacījumiem saskaņā ar Komisijas regulas Nr.651/2014 6.pantā un SAM MK noteikumos 41. un 37. punktos noteikto.  **Vērtējums ir “N/A”,** ja tiek plānots īstenot projektu, kuram netiek piešķirts komercdarbības atbalsts. |
| 2.4. | Projekta iesniedzējs un sadarbības partneris (ja tāds ir paredzēts) nav grūtībās nonācis saimnieciskās darbības veicējs[[10]](#footnote-11) | N / N/A | **Vērtējums ir „Jā”,** ja ar saimniecisko darbību saistīta projekta gadījumā projekta iesniedzējs un sadarbības partneris (ja tāds ir paredzēts) uz projekta iesnieguma iesniegšanas dienu un/vai komercdarbības atbalsta piešķiršanas dienu (nevienā no minētajiem datumiem) nav grūtībās nonācis uzņēmums[[11]](#footnote-12) (turpmāk – GNU) un uz to neattiecas neviena no Komisijas regulas Nr. 651/2014 2. panta 18. punktā minētajām situācijām:  a) atbalsta pretendentam (izņemot MVU[[12]](#footnote-13), kas ir pastāvējuši mazāk nekā trīs gadus, vai, riska finansējuma atbalsta gadījumā – MVU septiņus gadus no to pirmā komerciālās pārdošanas darījuma) – uzkrāto zaudējumu dēļ ir zudusi vairāk nekā puse no parakstītā kapitāla, ja, uzkrātos zaudējumus atskaitot no rezervēm (un visām pārējām pozīcijām, kuras pieņemts uzskatīt par daļu no sabiedrības pašu kapitāla), rodas negatīvs rezultāts, kas pārsniedz pusi no parakstītā kapitāla. Kapitāls attiecīgajā gadījumā ietver kapitāldaļu uzcenojumu;  b) atbalsta pretendentam, kurā vismaz kādam no dalībniekiem ir neierobežota atbildība par sabiedrības parādsaistībām (izņemot MVU, kas ir pastāvējuši mazāk nekā trīs gadus, vai, riska finansējuma atbalsta gadījumā – MVU septiņus gadus no to pirmā komerciālās pārdošanas darījuma), uzkrāto zaudējumu dēļ ir zudusi vairāk nekā puse no kapitāla, kas norādīts sabiedrības grāmatvedības pārskatos. Šā apakšpunkta izpratnē sabiedrība ir tāda sabiedrība, kurā vismaz kādam no dalībniekiem ir neierobežota atbildība par sabiedrības parādsaistībām (jo īpaši pilnsabiedrības un komandītsabiedrības);  c) atbalsta pretendents, kuram ierosināta tiesiskās aizsardzības procesa lieta, tiek īstenots tiesiskās aizsardzības process vai pasludināts maksātnespējas process, vai tas atbilst normatīvajos aktos noteiktiem kritērijiem[[13]](#footnote-14), lai tam pēc kreditora pieprasījuma piemērotu maksātnespējas procedūru;  d) atbalsta pretendents ir saņēmis glābšanas atbalstu un vēl nav atmaksājis aizdevumu vai atsaucis garantiju, vai ir saņēmis pārstrukturēšanas atbalstu un uz to joprojām attiecas pārstrukturēšanas plāns;  e) atbalsta pretendentam (kas nav MVU) pēdējos divus gadus uzņēmuma parādsaistību un pašu kapitāla bilances vērtību attiecība ir pārsniegusi 7,5, kā arī uzņēmuma procentu seguma attiecība, kas rēķināta pēc uzņēmuma ieņēmumiem pirms procentu, nodokļu, nolietojuma un amortizācijas atskaitījumiem (EBITDA), ir bijusi mazāka par 1,0.  Tomēr regulu Nr. 651/2014 izņēmuma kārtā var piemērot uzņēmumiem, kuri 2019. gada 31. decembrī nebija nonākuši grūtībās, taču kļuva par GNU laikā no 2020. gada 1. janvāra līdz 2021. gada 31. decembrim, ja tas ir arī *expressis verbis* paredzētas attiecīgajos SAM MK noteikumos un ja to pieļauj ES fondu normatīvais regulējums.  ERAF un KF gadījumā atbilstību Eiropas Parlamenta un Padomes 2021.gada 24.jūnija regulas Nr. 2021/1058, par Eiropas Reģionālās attīstības fondu un Kohēzijas fondu 7. panta 1. punkta d) apakšpunktā noteiktajam.  Atbilstību kritērijam pārbauda:  1) uz projekta iesnieguma iesniegšanas dienu un;  2) uz lēmuma par projekta iesnieguma apstiprināšanas dienu vai atzinuma par nosacījumu izpildi pieņemšanas dienu, ja ir bijis pieņemts lēmums par projekta iesnieguma apstiprināšanu ar nosacījumu.  Lēmums par projekta iesnieguma apstiprināšanu, kā arī atzinums par nosacījumu izpildi var būt lēmumi, ar kuriem tiek piešķirts komercdarbības atbalsts pretendentam.  GNU pazīmes vērtē projekta iesniedzējam individuāli un tā saistīto personu grupai (ja attiecināms) saskaņā ar Komisijas regulas Nr.651/2014 I pielikuma 3.panta 3.punktā definēto un balstoties uz [Komisijas lietotāja rokasgrāmatā par MVU definīcijas piemērošanu](https://op.europa.eu/lv/publication-detail/-/publication/79c0ce87-f4dc-11e6-8a35-01aa75ed71a1) norādīto.  Šīs metodikas ietvaros lietotais termins “pasludināts maksātnespējas process” aptver arī tādus maksātnespējas stāvokļa risinājumus kā bankrots, sanācija un mierizlīgums, līdz ar to aptver arī tos maksātnespējas procesus, kas pasludināti saskaņā ar likumu “Par uzņēmumu un uzņēmējsabiedrību maksātnespēju” un Maksātnespējas likumu, kas bija spēkā līdz 2010. gada 1. novembrim, vai tas atbilst normatīvajos aktos noteiktiem kritērijiem[[14]](#footnote-15), lai tam pēc kreditora pieprasījuma piemērotu maksātnespējas procedūru.  Pieņemot lēmumu par projekta iesniedzēja atbilstību kritērijam, balstās uz projekta iesniegumam pievienoto informāciju uz iesniegšanas dienu un publiski[[15]](#footnote-16) pieejamiem, ticamiem datiem par projekta iesniedzēju un tā saistītiem uzņēmumiem (ja attiecināms), tai skaitā:  1) kapitāldaļu turētājiem;  2) finanšu situāciju:  a) pēdējo gada pārskatu[[16]](#footnote-17), kurš iesniegts saskaņā ar normatīvo aktu prasībām un attiecīgi pārskata iesniegšanas savlaicīgums tiek vērtēts kontekstā ar šajā punktā definētajiem dokumentu iesniegšanas termiņiem;  b) operatīvo starpperiodu pārskatu ne “vecāku” kā viens mēnesis uz projekta iesnieguma iesniegšanas dienu, kuru apstiprinājis zvērināts revidents un kurš tiek iesniegts kopā ar projekta iesniegumu. Operatīvais pārskats jāpievieno arī situācijā, ja ir būtiskas izmaiņas projekta iesniedzēja un tā saistīto uzņēmumu (ja attiecināms) situācijā, piemēram, uz projekta iesnieguma iesniegšanas dienu 21.05.2019. projekta iesniedzējs saskaņā ar 2018.gada pārskatā pieejamo informāciju atbilst GNU - vismaz vienai no Komisijas regulas Nr. 651/2014 2. panta 18. punktā minētajām situācijām, tomēr periodā no 2018.gada beigām līdz projekta iesnieguma iesniegšanas brīdim ir būtiski uzlabojusies finanšu situācija, novēršot GNU pazīmes, nolūkā šos faktus pierādīt, projekta iesniedzējam jāiesniedz līdz ar projekta iesniegumu operatīvo starpperiodu pārskatu par projekta iesniedzēja un par saistīto uzņēmumu (ja attiecināms) par starpperiodu, kuru apstiprinājis zvērināts revidents un ne “vecāku” kā viens mēnesis uz projekta iesnieguma iesniegšanas dienu;  3) informāciju par pamatkapitāla palielināšanu (parakstīts), kuru vērtē kompleksi kopā ar zvērināta revidenta apstiprinātu operatīvo starpperiodu pārskatu.  Parakstītā, bet neapmaksātā pamatkapitāla palielināšana ir jānodrošina pamatkapitāla palielināšanas noteikumos paredzētajā termiņā, bet ne vēlāk kā sešu mēnešu laikā no dienas, kad pieņemts lēmums par pamatkapitāla palielināšanu[[17]](#footnote-18). Ja gadījumā parakstītā pamatkapitāla palielināšanas rezultātā uzņēmumam nav GNU pazīmju uz projekta iesnieguma iesniegšanas dienu, pamatkapitāla palielinājuma apmaksas pienākums tiks noteikts arī līgumā par projekta īstenošanu, paredzot sadarbības iestādei pienākumu izbeigt noslēgto līgumu, ja netiek veikta parakstītā pamatkapitāla apmaksa.  Vērtējot pašvaldības vai pašvaldības iestādes atbilstību kritērijam, pārbauda, vai atbalsta pretendents nav finanšu stabilizācijas procesā, pārliecinoties Finanšu ministrijas tīmekļvietnes www.fm.gov.lv sadaļā “Pašvaldību finanšu uzraudzība” – “[Finanšu stabilizācijas process](https://www.fm.gov.lv/lv/sadalas/pasvaldibu_finansu_uzraudziba/finansu_stabilizacijas_process/)”.  Atbilstību grūtībās nonākuša uzņēmuma statusam nepārbauda uzņēmumiem, kas nepretendē uz valsts atbalstu.  **Vērtējums ir “Nē”,** ja:  1) kaut vienai no Komisijas regulas Nr.651/2014 2.panta 18.punktā minētajām situācijām uz projekta iesnieguma iesniegšanas dienu un/vai komercdarbības atbalsta piešķiršanas dienu atbilst:  a) projekta iesniedzējs, sadarbības partneris (ja tāds ir paredzēts), kurš ir autonoms uzņēmums;  b) projekta iesniedzējs, sadarbības partneris (ja tāds ir paredzēts), kurš ir saistīts uzņēmums;  2) nav pieejama finanšu informācija:  a) par pēdējo pilno pārskata gadu pirms projekta iesnieguma iesniegšanas, ja nav ievēroti normatīvie akti par gada pārskata iesniegšanu, piemēram, projekts iesniegts 21.05.2019., bet pēdējais pieejamais gada pārskats ir par 2017. gadu;  b) par starpperiodu no pēdējā pārskata gada līdz projekta iesnieguma iesniegšanas dienai, piemēram, projekts iesniegts 21.05.2019., pēdējais pieejamais gada pārskats ir par 2018.gadu, uz 31.12.2018. projekta iesniedzējs ir GNU, taču periodā līdz 21.05.2019. finanšu situācija ir uzlabojusies, piemēram, palielināts pamatkapitāls, tad šādā situācijā pie projekta iesnieguma būtu jābūt pievienotai operatīvajai finanšu informācijai – zvērināta revidenta apstiprinātam starpperiodu pārskatam, lai nodrošinātu neatkarīga nozares eksperta viedokļa pieejamību par to, vai ietvertie finanšu pārskati sniedz patiesu un skaidru priekšstatu par attiecīgā klienta finansiālo stāvokli, peļņu vai zaudējumiem un naudas plūsmu saskaņā ar attiecīgajiem finanšu pārskatu sagatavošanas principiem (standartiem) un atbilst normatīvajiem aktiem (ja attiecināms).  Gadījumos, kad projekta iesniedzējs ir pašvaldība vai pašvaldības iestāde, vērtējums ir “Nē”, ja pašvaldība vai pašvaldības iestāde atrodas finanšu stabilizācijas procesā.  **Vērtējums ir “N/A”**, ja plānots īstenot ar saimniecisko darbību nesaistītu projektu. |
| **3. SPECIFISKIE ATBILSTĪBAS KRITĒRIJI** | | | |
| 3.1. | Projekta iesniegums atbilst SAM MK noteikumos noteiktajām prasībām ar saimniecisku darbību nesaistītam projektam (**attiecināms uz ar saimniecisko darbību nesaistītiem projektiem**) | P / N/A | **Vērtējums ir „Jā”**, ja:   1. projekta iesniegums ar saimniecisku darbību nesaistīta projekta gadījumā atbilst SAM MK noteikumu 20.1.1. apakšpunktā, 22. un 43. punktā noteiktajām specifiskajām prasībām; 2. sadarbības projekta gadījumā sadarbības līgumā ir pamatots projekta un plānoto pētījumu nesaimnieciskais raksturs, ievērojot pasākuma SAM MK noteikumu nosacījumus:    1. ir pamatots zinātības un tehnoloģiju pārneses darbību (tai skaitā tehnoloģiju tiesību komercializācijas) nesaimnieciskais raksturs projekta īstenošanas laikā un vismaz piecus gadus pēc projekta noslēguma maksājuma veikšanas, ņemot vērā pasākuma SAM MK noteikumu 2.4.3., 2.4.4., 22.2. apakšpunktos noteikto;    2. ir pamatota sadarbības atbilstība efektīvas sadarbības kritērijiem atbilstoši pasākuma SAM MK noteikumu 2.5. un  22.2. apakšpunktam; 3. projekta iesniedzējs un/vai sadarbības partneris atbilst pētniecības organizācijas statusam atbilstoši Izglītības un zinātnes ministrijas 2024. gada 1. augustā apstiprinātajai metodikai atbilstības pētniecības un zināšanu izplatīšanas organizācijas noteikšanai[[18]](#footnote-19); 4. ja projektā tiek plānota prototipa vai citu eksperimentālo objektu izveide, projektā ir norādīta informācija par grāmatvedības pieeju, kā tiks organizēta prototipa vai citu eksperimentālo objektu uzskaite, lai nodrošinātu, ka ir kontrole par prototipa vai citu eksperimentālo objektu izmantošanu atbilstoši SAM MK noteikumu 43. punktā noteiktajam, proti, ka prototips vai cits eksperimentālais objekts tiek izmantots tikai turpmākajos pētījumos. Tāpat ir jābūt norādītai informācijai, ka grāmatvedībā ir noteikta pieeja un ir izsekojama ar prototipa vai citu eksperimentālo objektu izmantošanu saistīto ienākumu gūšana, ja šādi būs, t.i., skaidri nodalot grāmatvedībā projekta iesniedzēja ienākumus no prototipa izmantošanas, veicot saimniecisko darbību, t.sk., pārdodot, izmantojot ražošanā vai pakalpojumu sniegšanā.   **Vērtējums ir „Jā, ar nosacījumu”**, ja noteiktie nosacījumi netika izpildīti, vienlaikus nosakot nosacījumu, ka projekta iesniedzējs veic precizējumus vai iesniedz papildu informāciju, lai pamatotu projekta iesniedzēja atbilstību pētniecības organizācijas definīcijai ar saimniecisku darbību nesaistīta projekta gadījumā vai sadarbības līgumā pamato projekta un plānoto pētījumu nesaimniecisko raksturu, vai norāda atbilstošo grāmatvedības pieeju prototipa vai cita eksperimentālā objekta uzskaitei.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā.  **Vērtējums ir “N/A”**, ja plānots īstenot ar saimniecisko darbību saistītu projektu. |
| 3.2. | Projekta iesniegums atbilst MK noteikumos par SAMP īstenošanu noteiktajām komercdarbības atbalsta piešķiršanas prasībām (**attiecināms uz ar saimniecisko darbību saistītiem projekta iesniegumiem**). | P / N/A | **Vērtējums ir „Jā”**, ja:   1. projekta iesniegums atbilst SAM MK noteikumu 23. punktā noteiktajām specifiskajām prasībām, kas ir izvirzītas ar saimniecisko darbību saistītam projektam; 2. ar saimniecisku darbību saistīta projekta gadījumā projekta iesniedzējs un sadarbības partneris (ja attiecināms) atbilst SAM MK noteikumu 20.2. apakšpunktā noteiktajam; 3. ir pievienota projekta iesniedzēja un sadarbības partnera (ja attiecināms) deklarācija par komercsabiedrības atbilstību mazajai (sīkajai) vai vidējai komercsabiedrībai, deklarācijā iekļautā informācija atbilst publiskajos resursos (Lursoft, ārvalstu tīmekļa vietnēs) vai projekta iesniegumam pievienotajos gada pārskatos norādītajam, un komersanta kategorija ir noteikta atbilstoši Regulas Nr. 651/2014 1. pielikumā noteiktajam (attiecināms, ja pretendē uz valsts atbalstu) 4. gadījumā, ja dati par darbinieku skaitu neatbilst konkrēta komersanta Gada pārskatā, kas pieejams uzņēmumu datu bāzē *Lursoft*, norādītajam un komersants uzņēmuma kategorijas noteikšanā vēlas izmantot pilna laika ekvivalentu, projekta iesniedzējs projekta iesniegumam ir pievienojis vidējā darbinieku skaita (pilna darba laika ekvivalenta izteiksmē (PLE)) pēdējā noslēgtā pārskata gadā aprēķinu MS Excel datnes formātā, kuri ir korekti sagatavoti. Par iesniegto aprēķinu pareizību pārliecinās valsts ieņēmumu datu bāzē; 5. tiek ievērots SAM MK noteikumu 31.5. apakšpunkts, proti, uz projekta iesniedzēju un sadarbības partneri (ja attiecināms) neattiecas līdzekļu atgūšanas rīkojums, kas minēts Komisijas regulas Nr. 651/2014 1. panta 4. punkta “a” apakšpunktā (avots: <https://www.fm.gov.lv/lv/informacija-par-saimnieciskas-darbibas-veicejiem-uz-kuriem-attiecas-lidzeklu-atgusanas-lemums>); 6. tiek ievērots SAM MK noteikumu 57. punkts, proti, projekta ietvaros nav plānotas darbības, kas noteiktas Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 1. panta 2. punkta “c” un “d” apakšpunktā un 1. panta 3. punkta “c” un “d” apakšpunktā; 7. projekta iesniegums atbilst Komisijas Regulas Nr. 651/2014 25. panta nosacījumiem (attiecināms, ja projektā plānotajām darbībām atbalsts piešķirams saskaņā ar Komisijas Regulas Nr. 651/2014 25. pantu), proti:    1. projektā plānotās darbības atbilst Komisijas Regulas Nr. 651/2014 25. panta 2. punktā noteiktajām pētniecības kategorijām (nosakot atbilstību, ņem vērā ekspertu vērtējumu kvalitātes kritērijā Nr. 4.1);    2. projektā plānotās izmaksas atbilst SAM MK noteikumu 36. punktā noteiktajām izmaksām un tās ir nepieciešamas atbilstošas kategorijas pētniecības un attīstības darbību īstenošanai;    3. projekta iesnieguma pielikumā “Vidējās svērtās publiskā finansējuma intensitātes aprēķināšana” plānotā atbalsta intensitāte atbilst MK noteikumu 47. un 48. punktā norādītajai atbalsta intensitātei; 8. projekta iesniegums atbilst Komisijas Regulas Nr. 651/2014 28. panta nosacījumiem (attiecināms, ja projektā plānotajām darbībām atbalsts piešķirams saskaņā ar Komisijas Regulas Nr. 651/2014 28. pantu), proti:    1. projektā plānotās darbības atbilst SAM MK noteikumu 32.3 apakšpunktam;    2. projektā plānotās izmaksas atbilst SAM MK noteikumu 51. punktā noteiktajām izmaksām;    3. projekta iesnieguma pielikumā “Vidējās svērtās publiskā finansējuma intensitātes aprēķināšana” plānotā atbalsta intensitāte atbilst MK noteikumu 52.2. apakšpunktā norādītajai atbalsta intensitātei.   **Vērtējums ir „Jā, ar nosacījumu”**, ja nav sniegta korekta informācija par uzņēmuma kategoriju vai atbalsta likmes aprēķinu, vienlaikus nosakot nosacījumu, ka projekta iesniedzējs veic precizējumus vai iesniedz papildu informāciju, lai pamatotu projekta iesniedzēja un sadarbības partnera (ja attiecināms) atbilstību konkrētai uzņēmuma kategorijai un nodrošinātu korektu atbalsta likmes aprēķinu.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā.  **Vērtējums ir “N/A”**, ja plānots īstenot ar saimniecisko darbību nesaistītu projektu. |
| 3.3. | Projekts paredz sabiedrības iesaisti projekta norisēs un informēšanu par projekta rezultātiem (kas nav saistīti ar intelektuālā īpašuma tiesībām). | P | **Vērtējums ir “Jā”**, ja projekta iesniegumā ir paredzēta sabiedrības iesaiste projekta norisēs un sabiedrības informēšanas pasākumi attiecībā uz projektā paredzētā pētījuma norisi un projekta rezultātiem, kas nav saistīti ar intelektuālā īpašuma tiesībām.  Sabiedrības iesaiste un informēšana projekta īstenošanā ietver tādus pasākumus, kā sadarbību ar mērķa grupas pārstāvošajām organizācijām un biedrībām, darbu ar skolām u.c. organizācijām, kas dod iespēju plašākai sabiedrības iesaistei projekta norisēs un veido tās izpratni par pētījuma nozīmi. Piemēram, publiskās lekcijas un semināri, pasākumi, kur tiek demonstrēti projekta rezultāti, sabiedrības līdzdalība datu vākšanā (*citizen science*), aptauju veikšana vai sabiedrības iesaiste diskusijās par pētījuma gaitu, ziņošana par projekta gaitu, starpposma rezultātiem un gala secinājumiem pieejamā un saprotamā veidā, izmantojot medijus, ziņu lapas vai sociālos tīklus, dažādu izglītojošo pasākumu rīkošana skolām un jauniešu grupām, lai popularizētu zinātni.  Ja projekta iesniegumā nav paredzēta sabiedrības iesaiste projekta norisēs un sabiedrības informēšana par projektā paredzētajām darbībām un rezultātiem, **vērtējums ir “Jā, ar nosacījumu”**, izsakot nosacījumu paredzēt sabiedrības iesaistes un informēšanas pasākumus attiecībā uz projektā paredzētā pētījuma norisi un projekta rezultātiem, kas nav saistīti ar intelektuālā īpašuma tiesībām.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |

|  |  |  |  |  |  |
| --- | --- | --- | --- | --- | --- |
| **4. KVALITĀTES KRITĒRIJI** | **Vērtēšanas sistēma** | | | | |
| **Maksimālais iegūstamais punktu skaits un punktu piešķiršanas kārtība** | | **Minimālais nepieciešamais punktu skaits** | | **Skaidrojums atbilstības noteikšanai** |
| **4.1. izcilība\*** | | | | | |
| 4.1.1. Projekta mērķu skaidrība un atbilstība Latvijas Viedās specializācijas stratēģijas[[19]](#footnote-20) (turpmāk – RIS3) mērķiem un prioritātēm. | 0-5  (svars – 1)  Vērtējuma vienība – 0.5 punkti) | | 3 | | **Kritērijā vērtē šādus aspektus:**  **I. mērķu skaidrība un atbilstība RIS3 mērķiem un prioritātēm**  Vērtē, vai projekta iesniegumā:   1. ir paskaidrots, kāda ir iesniegtā projekta galvenā ideja un īstenošanas pieņēmumi. 2. mērķi[[20]](#footnote-21) ir viennozīmīgi definēti, izmērāmi un atbilst kādam no trīs RIS3 noteiktajiem tautsaimniecības transformācijas virzieniem:    1. Ražošanas un eksporta struktūras maiņa tradicionālajās tautsaimniecības nozarēs;    2. Nākotnes izaugsmes tautsaimniecības nozares, kurās eksistē vai var rasties produkti un pakalpojumi ar augstu pievienoto vērtību;    3. Nozares ar nozīmīgu horizontālo ietekmi un ieguldījumu tautsaimniecības transformācijā.   Un atbilst vismaz vienai vai vairākām izaugsmes prioritātēm un viedās specializācijas jomām:   |  |  |  | | --- | --- | --- | | **Tautsaimniecības transformācijas virzieni** | **Izaugsmes prioritātes** | **Viedās specializācijas jomas** | | 1. Ražošanas un eksporta struktūras maiņa tradicionālajās tautsaimniecības nozarēs | ***1.prioritāte:***  Efektīvāka pirmapstrādes produktu izmantošana augstākas pievienotās vērtības produktu ražošanai, jaunu materiālu un tehnoloģiju radīšana un pielietošanas dažādošana. Netehnoloģisko inovāciju, Latvijas radošās industrijas potenciāla plašāka izmantošana tautsaimniecības nozaru augstākas pievienotās vērtības produktu un pakalpojumu ražošanai. | **1. Zināšanu-ietilpīga bio-ekonomika**  **2. Biomedicīna, medicīnas tehnoloģijas, farmācija**  **3. Fotonika un viedie materiāli, tehnoloģijas un inženiersistēmas**  **4.Viedā enerģētika un mobilitāte**  **5.Informācijas un komunikāciju tehnoloģijas** | | 1. Nākotnes izaugsmes nozares, kurās eksistē vai var rasties produkti un pakalpojumi ar augstu pievienoto vērtību | ***2.prioritāte:***  Jaunu produktu/ pakalpojumu pastāvīga meklēšana, kuras ietvaros ir nepieciešams radīt efektīvu identifikācijas sistēmu, kas spēj atrast un sniegt atbalstu jaunu produktu radīšanai esošo nozaru un starpnozaru ietvaros, kā arī veidot jaunas nozares ar augstu izaugsmes potenciālu. | | 1. Nozares ar nozīmīgu horizontālo ietekmi un ieguldījumu tautsaimniecības transformācijā. | ***3.prioritāte:***  Energoefektivitātes paaugstināšana, kas ietver jaunu materiālu radīšanu, ražošanas procesu optimizāciju, tehnoloģisko jauninājumu ieviešanu, alternatīvo energoresursu izmantošanu u.c. risinājumus. | | ***4.prioritāte:***  Moderna un mūsdienu prasībām atbilstoša IKT sistēma privātajā un valsts sektorā. | | ***5.prioritāte:***  Moderna un nākotnes darba tirgus prasībām atbilstoša izglītības sistēma, kas veicina tautsaimniecības transformāciju un VSS prioritāšu īstenošanai nepieciešamo kompetenču, uzņēmējspējas un radošuma attīstību visos izglītības līmeņos. | | ***6.prioritāte:***  Attīstīta zināšanu bāze un cilvēkkapitāls zināšanu jomās, kurās Latvijai ir salīdzinošās priekšrocības un kas ir nozīmīgas tautsaimniecības transformācijas procesā: zināšanu jomās, kas saistītas ar zināšanu-ietilpīgas bioekonomikas, biomedicīnas, medicīnas tehnoloģiju, biofarmācijas un biotehnoloģiju, viedo materiālu, tehnoloģiju un inženiersistēmu, viedās enerģētikas un IKT nozaru attīstības vajadzībām un EK identificētajās atslēgtehnoloģiju (nanotehnoloģijas, mikro un nano-elektronika, fotonika, advancētie materiāli un ražošanas sistēmas, biotehnoloģijas) jomās. | | ***7.prioritāte:***  Teritoriju esošo resursu apzināšana un specializācija, izvirzot perspektīvās ekonomiskās attīstības iespējas un virzienus, t.sk. vadošos un perspektīvos uzņēmējdarbības virzienus pašvaldības teritorijās. |  1. viennozīmīgi identificēti sagaidāmie rezultāti un to skaitliskās vērtības, rezultāti ir reāli un sasniedzami projekta īstenošanas periodā vai projekta dzīves cikla laikā, tie atbilst pasākuma un projekta mērķiem.   **II. Pētniecības metodoloģija**  Vērtējot pētniecības metodoloģiju, ņem vērā šādus aspektus:  1. projekta iesniegumā ir detalizēti aprakstīta pētniecības metodoloģija – zinātniskās teorijas veidošanas noteikumi, kurus plānots piemērot šādās projekta īstenošanas fāzēs: 1) problēmas un risinājumu definēšana; 2) pētījuma aktualitātes pārbaude; 3) pētījuma metožu (paņēmienu) izvēle un sakārtošana noteiktā sistēmā, kuru piemērojot iespējams iegūt sagaidāmo rezultātu un sniegt zinātniski pamatotu informāciju;  2. pētniecības metodoloģija ir saistīta ar darba plānu, kas detāli uzrāda pētniecības procesa posmus un tajos veicamos izdevumus, definējot sasniedzamos rezultātus un starprezultātus (tajā skaitā vidusposma rezultātus), to sasniegšanas laika grafiku.  3. izvēlētā metodoloģija ļaus sasniegt paredzamos projekta rezultātus. Pielietojamajām metodēm ir jābūt identificētām katram konkrētajam darbības posmam atsevišķi, pamatojoties uz noteikto darba plānu.  Pētniecības metodoloģijas izvērtējumu sasaista arī ar projekta ietvaros īstenojamo pētniecības kategoriju. Ir jāizvērtē, vai izvēlētās metodes un pieeja, kā arī projektā plānotās darbības un izmaksu veids atbilst fundamentāla, rūpnieciska pētījuma vai eksperimentālās izstrādes ietvaram.  Pētījuma iesniegumā jābūt pamatotai pētījuma īstenošanas metodoloģijas (pieejas) izvēlei (izvēlētā alternatīva), ņemot vērā optimālo un efektīvāko plānotā pētījuma ieviešanas pieeju, lai iegūtu vēlamo rezultātu un sniegtu zinātniski pamatotu informāciju. Projektā ir pamatots, ka projekta īstenošanā izmantojamā metodoloģija ir optimāla un ka mērķis/-i un rezultāts/-i, izmantojot šo pieeju, ir sasniedzami.  ***Definīcija****: Alternatīva ir viena no iespējamām pētniecības metodoloģijām, kas savstarpēji viena otru izslēdz.*  **III. Sagaidāmie rezultāti**  Projekta iesniegumā definēti sasniedzamie iznākumu rādītāji atbilstoši SAM MK noteikumu 7. punktam.  Plānotajiem rādītājiem jābūt atbilstošiem izvēlētajai pētniecības kategorijai (fundamentālais pētījums, rūpnieciskais pētījums vai eksperimentālā izstrāde, tostarp ņemot vērā to, vai projekta ietvaros paredzēts īstenot vairākas pētniecības kategorijas atbilstoši SAM MK noteikumos 32. punktā noteiktajiem nosacījumiem)[[21]](#footnote-22) un saistītiem ar projektā plānotajiem pētījumu posmiem.  Pārbauda, vai projekta iesniegumā ir pamatota pētījuma rezultātu zinātniskā vērtība, novitātes līmenis un atbilstībai konkrētās tautsaimniecības nozares vai sabiedrības vajadzību nodrošināšanai.  Vērtē sagaidāmā projekta rezultāta – jauna produkta vai tehnoloģijas prototipa atbilstību jauna produkta vai jaunas tehnoloģijas definīcijai, ievērojot tirgū esošo produktu, procesu un pakalpojumu analogu un labākās prakses līmeni pētījuma pieteikuma iesniegšanas dienā, tajā skaitā:   1. kāds progress salīdzinājumā ar konstatēto situāciju ir paredzams projekta īstenošanas rezultātā – cik ļoti ir paredzamas pozitīvas izmaiņas salīdzinājumā ar sākotnējo situāciju, t.sk. tirgū esošo analogu un pētījuma rezultātu parametru un mērķa tirgus salīdzinājums un citi pētījuma izstrādnes aktualitāti pamatojoši aspekti; 2. tirgū esošo analogu un izstrādņu parametru salīdzinājums: funkcionālais raksturojums, izmantošanas veids, tehniskā specifikācija, sastāvdaļas, materiāli, programmatūra, vidējā tirgus cena vai pašizmaksa; 3. kādas pozitīvas izmaiņas konkrētā pētījuma rezultāti ieviesīs sadarbības saimnieciskās darbības veicēja darbībā vai nozarē kopumā salīdzinājumā ar nulles alternatīvu.   Jauns produkts ir preces vai pakalpojumi, kuri ir pilnīgi jauni vai kuriem ir uzlabotas funkcionālās īpašības vai mainīts paredzamais lietošanas veids (tai skaitā mainīti vai uzlaboti tehniskie parametri, sastāvdaļas, materiāli, pievienotā programmatūra, lietotājam draudzīgas īpašības). Par jaunu produktu neuzskata:   * + - 1. kādas procesa daļas izmantošanas pārtraukšanu;       2. kapitāla aizvietošanu vai ekstensīvu palielināšanu (izmantotajiem moduļiem identisku moduļu iegāde, nebūtiski paplašinājumi, iekārtu un programmatūras atjauninājumi). Jaunām iekārtām vai paplašinājumiem jābūt ar būtiskiem specifikācijas uzlabojumiem;       3. komponentu cenu maiņas dēļ radušās izmaiņas (produkta cenas vai ražošanas procesa produktivitātes izmaiņas nav produktu inovācija, piemēram, datoru ražošanā, samazinoties mikroshēmas cenai, tā paša datora modeļa pārdošanas cenu samazinājums);       4. produktu pielāgojumus konkrētām vajadzībām (piemēram, produkta pielāgošana klienta vajadzībām, kas neizraisa tādas jaunā produkta funkcionālo vai tehnisko īpašību izmaiņas, kuras nodrošina augstāku jaunā produkta konkurētspēju salīdzinājumā ar esošiem produktiem);       5. ikdienas, sezonas un cikliskas izmaiņas un uzlabojumus (piemēram, apģērbu ražošanā jaunas sezonas kolekcija nav uzskatāma par inovāciju);       6. dizaina izmaiņas (tajā skaitā garša un smarža), kas nemaina funkcijas, lietojumu vai tehniskās īpašības;       7. citu ražotāju preču vai procesu tālākpārdošanu;       8. uzlabojumus tirgvedības veicināšanai (tai skaitā estētiskas izmaiņas);       9. organizatorisko procesu uzlabošanu komersanta darbībā.   Jauna un novatoriska tehnoloģija ir jauna un sevi vēl nepierādījusi tehnoloģija salīdzinājumā ar nozarē sasniegto tehnisko līmeni, kura ir saistīta ar tehnoloģiskas vai rūpnieciskas neizdošanās risku un nav esošas tehnoloģijas optimizācija vai uzlabošana.  **IV. Pētniecības starpdisciplinaritāte**  Sociālajām un humanitārajām zinātņu nozarēm ir nozīmīga loma pārnozaru jautājumos, sniedzot ieguldījumu sarežģītu sabiedrības problēmu risināšanā. Sociālo un humanitāro zinātņu integrācija pētniecībā nodrošina lielāku atdevi sabiedrībai no investīcijām zinātnē un tehnoloģijās. Šādas jomas pētījumiem jāņem vērā pieteiktā sociālā jautājuma sociālie, ekonomiskie, uzvedības, institucionālie, vēsturiskie un/vai kultūras aspekti.  Sociālekonomiskās dimensijas integrēšana pētniecības plāna izstrādē, attīstībā un ieviešanā un izstrādājamajās jaunajās tehnoloģijās var palīdzēt rast risinājumus sabiedrības problēmām. Atkarībā no plānotās pētījuma tēmas, sociālo un humanitāro zinātņu nozaru ieguldījuma sekmīgumam var būt nepieciešama sadarbība starp dažādām sociālo un humanitāro zinātņu apakšnozarēm vai citām zinātņu nozarēm, īpaši dabas vai inženierzinātnēm.  Kā priekšrocība vērtējama starpdisciplinaritāte pētījuma īstenošanā. Pētniecība kvalificējama kā starpdiscipilnāra, ja pētījumā piemērotās teorijas, jēdzieni, zināšanas, dati un tehnikas ir no divām vai vairākām zinātnes nozarēm, tai skaitā integrējot sociālo un kultūras aspektu izpēti tehnoloģiju attīstības projektos. Starpdisciplinaritāte sniedz ieguldījumu fundamentālo zināšanu attīstībā vai sarežģītu problēmu risināšanu, kā arī sekmē vairāku/ dažādu dalībnieku iesaisti pētniecības un inovācijas procesā.  Starpdisciplinaritāti pamato, sniedzot informāciju par nozarēm un institūciju/-ām, sadarbībā ar kuru/-ām tā tiks nodrošināta. Projekta iesniegumā jābūt aprakstītām teorētiskām un metodoloģiskām kvalitātēm visās saistītajās disciplīnās. Jāsniedz pamatojums aprakstītās starpdisciplinaritātes būtiskumam/ pievienotajai vērtībai un ieguldījumam plānoto rezultātu sasniegšanā attiecīgā kvalitātē.  Projekta iesniegumam piešķir piecus punktus, ja projekta iesniegums sekmīgi atbilst visiem konkrētā kritērija aspektiem (ja ir nepilnības, tās ir mazsvarīgas):  1. viennozīmīgi definēti mērķi un tie atbilst RIS3 mērķiem, izaugsmes prioritātēm un viedās specializācijas jomām;  2. sagaidāmie rezultāti un to skaitliskās vērtības ir viennozīmīgi definētas. Rezultāti sniedz tiešu ieguldījumu SAM 1.1.1. iznākuma rādītāju un RIS3 rādītāju[[22]](#footnote-23) izpildē;  3.  izvēlētā pētniecības metodoloģija ir optimāla alternatīva un ļaus sasniegt paredzamos projekta rezultātus un sniegt zinātniski pamatotu informāciju;  4. projekta ietvaros īstenotā pētniecība ir starpdisciplināra.  Projekta iesniegumam piešķir “0” punktus, ja nevienam no kritērijā vērtētajiem aspektiem vai atbilstību nevar novērtēt trūkstošas vai nepilnīgas informācijas dēļ. |
| 4.1.2. Pētniecības metodoloģijas (izvēlētās alternatīvas) pamatotība, t.sk. teorētiskā un praktiskā. |
| 4.1.3. Pētniecības rezultātu zinātniskā vērtība, novitātes līmenis un atbilstība konkrētas tautsaimniecības nozares vajadzību nodrošināšanai, ievērojot esošo produktu, procesu un pakalpojumu analogu un labākās prakses līmeni attiecīgajā jomā. |
| 4.1.4. Pētniecības metodoloģijas un saistītā darba plāna efektivitāte un kvalitāte, tai skaitā pētījuma starpdisciplinaritātes pieejas (ja tāda tiek plānota) kvalitāte un plānoto darbību papildinātība ar citiem pētījumiem. |
| 4.1.5. Projekta rezultātu skaidrība un atbilstība darba plānā noteiktajiem projekta īstenošanas posmiem. |
| Ja 4.1.kritērija vērtējumā nav sasniegts minimālai nepieciešamais punktu skaits - 3 punkti, **projekta iesniegums tiek noraidīts**. | | | | | |
| **4.2. IETEKME\*** | | | | | |
| Plānoto projekta rezultātu sociālekonomiskā ietekme RIS3 noteikto tautsaimniecības transformācijas virzienu un prioritāšu īstenošanā, tajā skaitā sagaidāmo projekta rezultātu ieguldījums RIS3 rādītāju izpildē: | 0-5  (svars – 1,5) Vērtējuma vienība – 0.5 punkti | | 3 | | **Kritērijā vērtē šādus aspektus:**  **I. Projekta ieguldījums RIS3 mērķu sasniegšanā un rādītāju izpildē**  Projekta iesnieguma atbilstību 4.2. kvalitātes kritērijam vērtē, ņemot vērā sagaidāmo projekta rezultātu ietekmi uz RIS3 rādītāju izpildi, tajā skaitā:   * + - saimnieciskās darbības veicēja līdzfinansējums P&A projektiem (EUR). Virzību uz rādītāja izpildi apliecina 1.1.1.3. pasākuma ietvaros piesaistītās publisko atbalstu papildinošās privātās investīcijas (EUR);     - uzņēmumi, kas sadarbojas ar pētniecības organizācijām;     - pētniecības organizācijas, kas piedalās kopīgos pētniecības projektos;     - projekta rezultātus.   1. Projekta ieguldījumu RIS3 mērķu un rādītāju izpildē nosaka, ņemot vērā projekta iesnieguma plānoto ieguldījumu augstāk minēto rādītāju un citu parametru izpildē.  2. Projekta rezultātu ietekmi uz Latvijas inovācijas kapacitātes stiprināšanu, jaunu tirgus iespēju radīšanu, saimnieciskās darbības veicēju konkurētspējas un izaugsmes veicināšanu, vērtē, ņemot vērā šādus aspektus:   * projekta ietvaros izstrādāto jaunu produktu/ tehnoloģiju prototipu komercializācijas potenciāls, ko raksturo tehnoloģijas gatavības līmenis (TRL) un inovācijas pakāpe; * projektu ietvaros radīto zināšanu un intelektuālā īpašuma tiesību pārvaldība (projekta dzīves cikla laikā iegūstamās tehnoloģiju tiesības, noslēdzamie intelektuālā īpašuma licences līgumi). Projekta dzīves cikls ir projekta īstenošanas laiks un pēcuzraudzības periods (2 gadu periods pēc projekta beigām); * virzība uz izstrādņu ieviešanu ražošanā vai pakalpojumu sniegšanā, ko apliecina šādi projekta īstenošanas laikā sagaidāmie rezultāti: jauno produktu un tehnoloģiju skaits, kas ir komercializējami un kuru izstrādei sniegts atbalsts”; tehnoloģiju tiesības; intelektuālā īpašuma licences līgumi.   *Tehnoloģiju gatavības līmeņi:*  *1. Fundamentālais pētījums:*   * *TRL 1 – Izzināti dabas likumi: zinātniskā pētījuma rezultāti ļauj uzsākt lietišķās pētniecības un tehnoloģijas attīstības darbus.*   *2. Rūpnieciskie pētījumi:*   * *TRL 2 – Formulēta tehnoloģijas praktiskā lietojuma koncepcija.* * *TRL 3 – Koncepcijas eksperimentālā pārbaude: uzsākta izpēte un izstrāde (analītiskie / laboratorijas pētījumi), lai apstiprinātu prognozes par tehnoloģijas komponentēm.* * *TRL 4 – Tehnoloģijas validācija laboratorijas vidē: veikta galveno tehnoloģisko komponentu integrācija, lai pārbaudīto to kopdarbību laboratorijas vidē.*   *3. Eksperimentālā izstrāde:*   * *TRL 5 – Tehnoloģijas validācija mākslīgi radītā vidē: tehnoloģiskie komponenti ir integrēti ar samērā reāliem atbalsta elementiem, lai tehnoloģiju var pārbaudīt mākslīgi radītā vidē.* * *TRL 6 – Tehnoloģijas demonstrācijā mākslīgi radītā vidē: sistēmas modelis vai prototips ir pārbaudīts mākslīgi radītā vidē.* * *TRL 7 – Sistēmas prototipa demonstrācija darbības vidē: sistēmas prototips, kas atbilst vai tikai minimāli atšķiras no plānotās sistēmas, ir pārbaudīts reālās darbības vidē.* * *TRL 8 – Sistēma ir pabeigta un pārbaudīta: ir pierādīts, ka tehnoloģija darbojas tās galīgajā formā un plānotajos apstākļos (pēdējais tehnoloģijas attīstības līmenis).*   Projekta iesniegumā ir jābūt aprakstītam un pamatotam, kā konkrēti projekta ietvaros plānotie rezultāti sniegs ieguldījumu RIS3 izaugsmes prioritātes (vienas vai vairāku) definētās problēmas/-u risināšanā, pamatojot rezultātu prognozējamo pielietojumu attiecīgajās nozarēs/ saimniecisko darbību veicēju darbībā un ietekmi uz to darbības rādītāju iespējamo uzlabošanos.  Eksperti vērtē, vai un kāds pieprasījums pēc plānotā rezultāta ir Latvijas, Eiropas vai pasaules tirgū; kā projekta rezultāti veicinās identificētās tautsaimniecības nozares konkurētspēju Latvijā, Eiropā vai pasaulē.  Vērtējot projekta sociālekonomisko atdevi, ņem vērā:  1. Latvijā reģistrētas biedrības atzinumu par pētījuma nozīmību tautsaimniecības nozares vai saimnieciskās darbības veicēja attīstībai, ja atzinums pievienots projekta iesniegumam un biedrība:  1.1. pārstāv saimnieciskās darbības veicējus no nozares, kurā var tikt pielietoti projekta ietvaros plānotā pētījuma rezultāti;  1.2. apvieno nozares saimnieciskās darbības veicējus, kuru kopējais apgrozījums pēdējā noslēgtā pārskata gadā ir vismaz 150 000 000 euro gadā;  1.3. ir reģistrēta Uzņēmumu reģistra Biedrību un nodibinājumu reģistrā vismaz piecus gadus;  vai  2. attiecīgās profesionālās organizācijas (izņemot attiecīgās nozares arodbiedrību) atzinumu par plānotā pētījuma nozīmību attiecīgā komersanta vai nozares attīstībai, ja projekta ietvaros plānotie rezultāti pielietojami veselības nozarē.  Vērtējot projektu iesniegumu sociālekonomisko ietekmi, augstāks vērtējums piešķirams projektam, kura plānotie pētījuma rezultāti sniegs lielāku ieguldījumu RIS3 rādītāju un SAM 1.1.1. rādītāju izpildē, sekmējot Latvijas inovācijas kapacitātes palielināšanu, jaunu tirgus iespēju radīšanu, saimnieciskas darbības veicēju konkurētspējas veicināšanu.  **II. Intelektuālā īpašuma pārvaldība**  Vērtē plānoto intelektuālā īpašuma, kas izriet no projekta ietvaros veiktās darbības, pārvaldības pasākumus.  Iespējamie intelektuālā īpašuma pārvaldības (tehnoloģiju pārneses) mehānismi ir:   * brīva piekļuve pētījuma datiem jebkuram interesentam; * publikācijas (zinātniskie raksti, monogrāfijas, raksti rakstu krājumos, laikrakstos u.tml.); * rūpnieciskā īpašuma tiesību (tehnoloģiju tiesības) nostiprināšana; * tehnoloģiju tiesību komercializācija, slēdzot, intelektuālā īpašuma licences vai nodošanas līgumus; * jaunuzņēmumu *(spin-off* (*up*)) - kapitālsabiedrību ar augstas izaugsmes potenciālu, lai pētniecības organizācijas projekta ietvaros radītās zināšanas un iegūtās prasmes pārvērstu tirgū piedāvājamos komercproduktos, izstrādājot, attīstot vai ražojot inovatīvus produktus vai tehnoloģijas - dibināšana.   **III. Projekta rezultātu ilgtspēja**  Projekta rezultātu ietekmi uz Latvijas inovācijas kapacitātes palielināšanu vērtē, ņemot vērā projekta rezultātu ilgtspēju, ņemot vērā SAM MK noteikumu 25. punkta nosacījumus:  Sagaidāmo rezultātu ilgtspēju vismaz piecus gadus pēc noslēguma maksājuma veikšanas pamato viens vai vairāki ieguldījumi inovācijas sistēmas kapacitātes palielināšanā:   1. ar saimniecisku darbību nesaistīta projekta ietvaros radīto zinātību un tehnoloģiju pārnese, tajā skaitā MK noteikumu par SAMP īstenošanu 7.4. apakšpunktā minētie zinātniskie raksti, reģistrētās tehnoloģiju tiesības, tehnoloģiju tiesību komercializācija (intelektuālā īpašuma licences vai nodošanas līgumi); 2. projekta ietvaros izstrādātā prototipa pilnveide, lai to ieviestu ražošanā vai pakalpojumu sniegšanā;   Pētījuma iesniegumā ir jābūt atrunātam, vai un kā pēc pētījuma beigām turpināsies sadarbība ar projekta sadarbības partneri - ārvalsts zinātnisko institūciju vai saimnieciskās darbības veicēju.  **IV. Studējošo pētniecības prasmju attīstība**  Vērtē, projekta iesniegumā plānoto studējošo, zinātniskā grāda pretendentu vai jauno zinātnieku, kas pēdējo 10 gadu laikā ieguvuši doktora grādu, iesaisti projekta īstenošanā.  Studējošo, zinātniskā grāda pretendentu un jauno zinātnieku iesaistes projekta īstenošanā mērķis - veicināt zinātniskā personāla atjaunotni, papildināšanu un jaunu zinātnieku iesaisti pētniecībā.  **!** Studentu, zinātniskā grāda pretendentu un jauno zinātnieku iesaisti vērtē, ņemot vērā minēto personu noslodzi projekta īstenošanā pilna laika ekvivalenta izteiksmē.  Dalībai projekta īstenošanā kvalificējas akreditētās vai licencētās augstākās izglītības programmās studējošie un zinātniskā grāda pretendenti, kā arī jaunie zinātnieki, kas ieguvuši doktora grādu pēdējo 10 gadu laikā no darba vai uzņēmuma līguma noslēgšanas, kas projekta ietvaros veic zinātniskā darbinieka amata pienākumus. Ir nodarbinātas Latvijas Republikā un atlīdzību projekta ietvaros saņem atbilstoši darba vai uzņēmuma līgumam. Jaunā zinātnieka statusam jāatbilst uz projekta iesniegšanas datumu vai uz datumu, kad jaunais zinātnieks tiek iesaistīts projektā (gadījumos, ja projekta iesniegumā ir minēts, ka jaunais zinātnieks tiks piesaistīts, bet nav pievienots statusu pamatojošs dokuments). Ja projekta īstenošanas laikā statuss mainās, zinātnieks var turpināt darbu projektā un nav jāiesaista cits jaunais zinātnieks.  **V.  Projekta ieguldījums ar klimata pārmaiņām, vidi vai citu ar sabiedrības vajadzību nodrošināšanu saistītu problēmjautājumu risināšanā**  Projekta iesnieguma atbilstību vērtē, ņemot vērā, kādu sociālekonomisko ietekmi sniegs projekta rezultāti, kas risina problēmjautājumus, kas saistīti ar klimata un vides pārmaiņām vai citām sabiedrības vajadzībām, tajā skaitā sociālekonomiskā ietekme, ko sniedz projekta ietvaros izstrādātās eko-inovatīvas tehnoloģijas ieviešana ražošanā vai pakalpojumu sniegšanā.  ***Definīcija****: Eko-inovācija ir jebkāda veida jauninājums jeb inovācija (jauns produkts, pakalpojums, process, vadīšanas metode), kas veicina efektīvāku resursu izmantošanu vai vides aizsardzību.[[23]](#footnote-24)*  Vērtē, vai projekta ietvaros sabiedrības problēmjautājumu apzināšanā un risināšanā plānots iesaistīta sabiedrību un to informēt par projekta rezultātiem, kas nav saistīti ar intelektuālā īpašuma tiesībām.  Projekta iesniegumam piešķir piecus punktus, ja projekta iesniegums sekmīgi atbilst visiem konkrētā kritērija aspektiem (ja ir nepilnības, tās ir mazsvarīgas):  1. projekta rezultāti sniedz tiešu ieguldījumu RIS3 mērķu sasniegšanā un rādītāju izpildē;  2. projekta iesniegumā aprakstīti intelektuālā īpašuma, kas izriet no projekta ietvaros veiktās darbības, pārvaldības pasākumi;  3. projekta iesniegumā pamatota projekta rezultātu ilgtspēja un ietekme uz Latvijas inovācijas sistēmas kapacitātes palielināšanu, ko sekmē jaunu tirgu izveide, saimnieciskās darbības veicēju konkurētspējas attīstība, produktivitātes pieaugums;  4. projekta īstenošanā iesaistīti studējošie, tādējādi sekmējot personu pētniecības prasmes, akadēmisko izaugsmi un zinātniskā personāla atjaunotni;  5. projekta rezultāti sniedz ieguldījumu ar klimata pārmaiņām, vidi vai citu ar sabiedrības vajadzību nodrošināšanu saistītu problēmjautājumu risināšanā. Projekta ietvaros plānota sabiedrības iesaistīte un informēšana par projekta rezultātiem, kas nav saistīti ar intelektuālā īpašuma tiesībām.  Projekta iesniegumam piešķir “0”punktus, ja tas neatbilst nevienam no kritērijā vērtētajiem aspektiem vai atbilstību nevar novērtēt trūkstošas vai nepilnīgas informācijas dēļ. |
| 4.2.1. Intelektuālā īpašuma pārvaldība – projekta dzīves cikla laikā plānotie zinātības un tehnoloģiju pārneses pasākumi, to potenciālā ietekme uz Latvijas inovācijas kapacitātes palielināšanu, jaunu tirgus iespēju radīšanu, saimnieciskās darbības veicēju konkurētspējas veicināšanu un sabiedrības vajadzību nodrošināšanu.  4.2.2. Plānoto projekta rezultātu ilgtspēja.  4.2.3. Studējošo vai zinātniskā grāda pretendentu iesaiste projekta īstenošanā. |
| 4.2.4. Projekta ieguldījums ilgtermiņa sadarbības veicināšanā ar Latvijas vai ārvalsts zinātnisko institūciju vai saimnieciskās darbības veicēju. |
| 4.2.5. Projekta ieguldījums ar klimata pārmaiņām, vidi vai citu ar sabiedrības vajadzību nodrošināšanu saistītu problēmjautājumu risināšanā.  4.2.6. Sabiedrības iesaiste un informēšana par projekta rezultātiem, kas nav saistīti ar intelektuālā īpašuma tiesībām. |
| Ja 4.2.kritērija vērtējumā nav sasniegts minimālai nepieciešamais punktu skaits 3 punkti, **projekta iesniegums tiek noraidīts**. | | | | | |
| **4.3. Īstenošanas kvalitāte un efektivitāte\*** | | | | | |
| 4.3.1. Pētniecības īstenošanā iesaistītā personāla zinātniskā kapacitāte un atbilstība projekta specifisko mērķu un rezultātu sasniegšanai. | 0-5  (svars – 1)  Vērtējuma vienība – 0.5 punkti | | 3 | | Kritērijā vērtē šādus aspektus:  **I. Projekta zinātniskā kapacitāte un zinātniskā vadība**  Vērtē tieši pētniecības īstenošanā iesaistītā personāla kapacitāti, tai skaitā:   * + - 1. zinātniskā vadītāja kapacitāti, ko raksturo personas dzīvesgājuma aprakstā (CV) sniegtā informācija par zinātnisko un profesionālo kvalifikāciju un pieredzi, kas apliecina katras personas profesionalitāti un atbilstību paredzamo pienākumu izpildei un projekta mērķu sasniegšanai, un       2. zinātnieku komandas kapacitāti, ņemot vērā informāciju par plānoto projekta īstenošanas personālu dalījumā pa amata grupām.   **II. Projekta administratīvā vadība un sadarbības efektivitāte**  Vērtē, vai partneru veiktās darbības ir savstarpēji papildinošas, izslēdzot to pārklāšanos vai dublēšanos. ņemot vērā:   1. projekta ietvaros īstenojamo darbību un atbildības sadalījumu; 2. katra partnera ieguldījumu pētniecības īstenošanā; 3. intelektuālā īpašuma, kas izriet no projekta ietvaros veiktās darbības, sadalījumu, ievērojot katra partnera ieguldījumu (cilvēkresursi, finanšu un materiālie resursi) projekta īstenošanā.   Vērtē, vai projekta vadības struktūra un lēmumu pieņemšanas mehānisms nodrošinās projekta mērķu rezultātu sasniegšanu projektā un SAM MK noteikumos noteiktajos termiņos.  Vērtē, vai tiks īstenots efektīvs inovācijas menedžments.  ***Definīcija****: Inovāciju menedžments ir process, kas pieprasa tirgus vajadzību un tehnisko problēmu izpratni ar mērķi sekmīgi ieviest attiecīgas radošās idejas. Jauns vai uzlabots produkts, pakalpojums vai process ir šī procesa tipisks iznākums.*  **III. Resursu pārvaldības sistēma**  Vērtē pētījuma iesniegumā sniegto informāciju par īstenotāju rīcībā esošiem un nepieciešamajiem resursiem katrā projekta īstenošanas posmā projekta īstenošanas un rezultātu sasniegšanas nodrošināšanai  Projekta darba plāna aprakstā jāsniedz tādas detalizācijas pakāpes informācija, lai pamatotu pētījuma posmu īstenošanai nepieciešamos resursus, un jāiekļauj kvantitatīva informācija pētījuma ieviešanas progresa uzraudzības nodrošināšanai.  Ir jābūt uzskaitītiem resursiem, kas tiks izmantoti katrā pētījuma īstenošanas posmā, un norādītam to avotam un piesaistes veidam.  Vērtē, vai projekta īstenošanā plānots iesaistīt trešās puses, tajā skaitā izmantot to resursus:   * vai projekta iesniedzējs vai sadarbības partneris (ja attiecināms) plāno slēgt apakšlīgumus ar pakalpojumu sniedzējiem par atsevišķu uzdevumu veikšanu; * vai projekta iesniedzējs un sadarbības partneris (ja attiecināms) plāno, ka daļu no īstenojamajām aktivitātēm nodrošinās tā saistītie uzņēmumi (atbilstoši Komisijas Regulas Nr. [651/2014](http://eur-lex.europa.eu/eli/reg/2014/651?locale=LV) 3. panta 3. punktā noteiktajai definīcijai); * vai projekta iesniedzējs un sadarbības partneris (ja attiecināms) plāno izmantot trešo pušu ieguldījumus natūrā (ja plāno, sniedz trešo pušu un to ieguldījumu aprakstu).   **! Vērtē** projekta budžeta kopsavilkumu (t.sk. MS Excel datnes formātā, nodrošinot aprēķinu izsekojamību), t.sk. iekļaujot personāla atalgojuma aprēķinus, kurā norāda personu skaitu, stundu skaitu un likmi atbilstoši institūcijas darba samaksas kārtībā noteiktajām analoga darba likmēm.  Projekta iesniegumam piešķir piecus punktus, ja projekta iesniegums sekmīgi atbilst visiem konkrētā kritērija aspektiem (ja ir nepilnības, tās ir mazsvarīgas):   * + - 1. projekta komandas zinātniskā kapacitāte ir pietiekama projekta mērķu un rezultātu sasniegšanai;       2. projekta vadības struktūra un lēmumu pieņemšanas mehānisms ir pietiekams, lai nodrošinātu projekta mērķu rezultātu sasniegšanu projektā un SAM MK noteikumos noteiktajos termiņos.       3. projekta vadības un resursu pārvaldības sistēma ir atbilstoša projekta mērķu un rezultātu sasniegšanai.   Projekta iesniegums saņem “0” punktus, ja projekta iesniegums neatbilst nevienam no kritērijā vērtētajiem aspektiem vai atbilstību nevar novērtēt trūkstošas vai nepilnīgas informācijas dēļ. |
| 4.3.2. Sadarbības efektivitāte – partneru funkciju un atbildības sadalījums, ieguldījums zināšanu un tehnoloģiju pārnesē un projekta rezultātu ilgtspējas nodrošināšanā.  4.3.3. Resursu, rīku un rezultātu vadības sistēmas kvalitāte. |
|  |
|  |
|  |
| Ja 4.3.kritērija vērtējumā nav sasniegts minimālai nepieciešamais punktu skaits - 3 punkti, **projekta iesniegums tiek noraidīts**. | | | | | |
| **4.4. IEGULDĪJUMS NOZARES POLITIKAS MĒRĶU SASNIEGŠANĀ** | | | | | |
| Projekta ieguldījums šādu iznākuma rādītāju izpildē:  4.4.1.  Publisko atbalstu papildinošās privātās investīcijas;  4.4.2.  Pētniecības organizācijas, kas piedalās kopīgos pētniecības projektos (Pētniecības organizāciju skaits) un uzņēmumi, kas sadarbojas ar pētniecības organizācijām (saimnieciskās darbības veicēju skaits). | 0-5  (svars – 1) | 0 | | 4.4.1. Projekta ieguldījums iznākuma rādītāja – *publisko atbalstu papildinošās privātās investīcijas* – izpildē, sekmējot saimnieciskās darbības veicēju iesaisti P&A īstenošanā un finanšu avotu diversifikāciju valsts dibinātās zinātniskās institūcijās. Projekta iesniegumam pievieno dokumentus, kas apliecina plānotā privātā finansējuma avotus un apmēru.  Papildu punktu piešķiršanas kārtība:  1. Ar saimniecisku darbību nesaistīts projekts.  Punktu skaitu P4.4.1.1. aprēķina, izmantojot šādu formulu P4.4.1.= KD – 1, ar nosacījumu, ka P4.4.1.1. = 0,7, ja sadarbības partnera – saimnieciskās darbības veicēja projekta daļa KD = 20 %, un P4.4.1.1. = 2,4, ja sadarbības partnera – saimnieciskās darbības veicēja projekta daļa KD = 40 %. Aprēķinot punktu skaitu, norāda vienu zīmi aiz komata. Ja P4.4.1.1.<0, tad apakškritērijā 4.4.1. tiek piešķirti 0 punkti.  Piemērs:   |  |  |  |  | | --- | --- | --- | --- | |  | Kopējais attiecināmais finansējums | Nacionālais **privātais** finansējums\* | Punkti **P4.4.1.1.** | | Projekts | 100% | 8,6% | | Sadarbības partnera - saimnieciskās darbības veicēja projekta daļa | 20% | 1.7 | 0.7 | | 30% | 2.6 | 1.6 | | 40% | 3.4 | 2.4 |   \* aprēķins (nacionālais privātais finansējums): sadarbības partneru izmaksu daļa (%) \* projekta privātā līdzfinansējuma procentuālā daļa no projekta kopējām attiecināmajām izmaksām (izteikts kā daļskaitlis)  Aprēķinā iekļauj tikai privāto finansējumu no saimnieciskās darbības, kredītresursu līdzekļiem, citiem finanšu resursiem, par kuriem nav saņemts nekāds publisks atbalsts. Finansējums, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai, netiek iekļauts aprēķinā.  Gadījumā, ja projekta īstenošanā iesaistīti vairāki sadarbības partneri – komersanti, punktus apakškritērijā Nr.4.4.1.1. piešķir par sadarbības partneru - komersantu kopējo privātā finansējuma daļu.  2.  Ar saimniecisku darbību saistīts projekts.  Punktu skaitu P4.4.1.2. aprēķina, izmantojot šādu formulu P4.4.2.= 0,4\*A, ar nosacījumu, ka P4.4.1.2. = 0, ja pieprasīta maksimāli iespējamā publiskā finansējuma intensitāte, un P4.4.1.2 = 2,0, ja pieprasītā publiskā finansējuma intensitāte A samazināta vismaz par pieciem procentpunktiem A ≥ 5,0 % no maksimāli iespējamās publiskā finansējuma intensitātes. Aprēķinot punktu skaitu, norāda vienu zīmi aiz komata.  Piemērs:   |  |  | | --- | --- | | Pieprasītā publiskā finansējuma atbalsta intensitāte: | **Punkti P 4.4.1.2.** | | ir maksimāli pieļaujamā | 0 | | ir samazināta par 2 procentpunktiem no maksimāli pieļaujamās atbalsta intensitātes | 0.8 | | ir samazināta par3,5 procentpunktiem no maksimāli pieļaujamās atbalsta intensitātes | 1.4 | | ir samazināta par 4.5 procentpunktiem no maksimāli pieļaujamās atbalsta intensitātes | 1.8 | | ir samazināta par 5 procentpunktiem no maksimāli pieļaujamās atbalsta intensitātes | 2 |   4.4.2.  Projekta ieguldījums rādītāju pētniecības organizācijas, kas piedalās kopīgos pētniecības projektos un uzņēmumi, kas sadarbojas ar pētniecības organizācijām izpildē.  Papildu punktus piešķir gadījumā, ja izpildīti šādi nosacījumi:  Tiek plānota sadarbība pētniecības projektu īstenošanā. Punktus nepiešķir par sadarbību ar saistīto uzņēmumu vai iestādes struktūrvienību. Sadarbība pētniecības un attīstības pasākumos var būt jauna vai pastāvoša. Attiecas uz aktīvu dalību kopīgos pētniecības projektos, tas ir - tieša līdzdalība kopīgos pētniecības un attīstības projektos, kur dalībnieki ne tikai sniedz teorētisku vai finansiālu atbalstu, bet arī faktiski piedalās projektu izpildē, veicot konkrētus uzdevumus, sadarbojoties ar citiem projekta partneriem, izslēdzot līgumiskos pasākumus bez aktīvas sadarbības atbalstītajā projektā (t.i. izslēgt gadījumus, kad visi pamatlīguma partneri nepiedalās kopīgos pētniecības projektos). Aktīvu sadarbību pamato noslēgts līgums vai sākotnēji projekta vērtēšanas fāzē – nodomu protokols, projekta iesniegumā skaidri aprakstot, kurās projekta aktivitātēs un kā iesaistīsies sadarbības partneris, kādi būs galvenie uzdevumi. Punktus piešķir arī par sadarbību ar ārvalstu partneri, ja tiek ievēroti aktīvās sadarbības nosacījumi.  Pētniecības organizācijas statuss tiks vērtēts atbilstoši IZM nacionālā līmenī izstrādātajai metodikai finansējuma saņēmēja atbilstībai pētniecības organizācijas statusa vērtēšanai. Pētniecības organizāciju un saimnieciskās darbības veicēju sadarbību apliecina noslēgts līgums par pētniecības projektu īstenošanu vai noslēgts nodomu protokols par dalību pētniecības projektu īstenošanā.  Ja pētniecības organizācija tiek piesaistīta kā sadarbības partneris, projekta iesniegumam pievieno “Apliecinājumu par atbilstību pētniecības un zināšanu izplatīšanas organizācijai” un statusu apliecinošos dokumentus atbilstoši apliecinājumā norādītajam. Ja apliecinājums netiek pievienots un ja sadarbības partneris nodrošina nacionālo līdzfinansējumu no paša rīcībā esošā privātā finansējuma no savas saimnieciskās darbības vai kredītresursu līdzekļiem, sadarbības partneris tiek klasificēts kā saimnieciskās darbības veicējs. Ja apliecinājums netiek iesniegts un sadarbības partnera nacionālā līdzfinansējuma daļa tiek segta pilnībā vai daļēji no finansējuma, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai, punkti par sadarbību ar šo sadarbības partneri netiek piešķirti.  Papildus punkti tiek piešķirti tikai gadījumos, ja sadarbības partneris vai projekta iesniedzējs ar saimniecisku darbību nesaistīta projekta gadījumā ir saimnieciskās darbības veicējs. Šajā gadījumā termins “saimnieciskās darbības veicējs” ir persona, kas veic darbības, kurām ir saimniecisks raksturs, – jebkura darbība, kas ietver preču vai pakalpojumu piedāvāšanu tirgū, tai skaitā pētniecības infrastruktūras iznomāšana, saimnieciskās darbības veicēju uzdevumā īstenoti pakalpojumi vai līgumpētījumi. Tie var ietvert tādas juridiskās formas kā piemēram: sabiedrība ar ierobežotu atbildību, akciju sabiedrība, biedrība, asociācija, nodibinājums, zinātniskā institūcija u.c.  Punktus piešķir par šādu sadarbību:   |  |  | | --- | --- | | **Sadarbības projekta dalībnieki** | **Punktu skaits** | | Pētniecības organizācija projektā iesaista 1 vai vairākas citas pētniecības organizācijas | 1 | | Pētniecības organizācija projektā iesaista 1 saimnieciskās darbības veicēju | 2 | | Pētniecības organizācija projektā iesaista 2 vai vairāk saimnieciskās darbības veicējus | 3 | | saimnieciskās darbības veicējs projektā iesaista 1 citu saimnieciskās darbības veicēju | 1 | | saimnieciskās darbības veicējs projektā iesaista 1 pētniecības organizāciju | 2 | | saimnieciskās darbības veicējs projektā iesaista 2 vai vairākas pētniecības organizācijas | 3 |   Ar saimniecisku darbību nesaistītiem projektiem, kas nav sadarbības projekti, punkti netiek piešķirti. | |
| Kritērijs nav izslēdzošs. | | | | | |
| **4.5. Projektā ir paredzētas darbības, kas veicina horizontālā principa “vienlīdzība, iekļaušana, nediskriminācija un pamattiesību ievērošana” īstenošanu** | | | | | |
| Projektā ir paredzētas darbības, kas veicina horizontālā principa "Vienlīdzība, iekļaušana, nediskriminācija un pamattiesību ievērošana” īstenošanu. | 0-5  (svars – 0,1) | 2[[24]](#footnote-25) | | Kritērija vērtēšanā izmanto Labklājības ministrijas (LM) un Tieslietu ministrijas (TM) izstrādātās vadlīnijas “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021- 2027)”[[25]](#footnote-26) (turpmāk – HP VINPI vadlīnijas).  Pirms HP VINPI kritērija iekļaušanas projektu iesniegumu vērtēšanas kritēriju komplektā, nepieciešams pārliecināties par aktuālās kritērija redakcijas piemērošanu (skat. HP VINPI vadlīniju 6.sadaļu).  Projektam tiek piešķirti punkti, ja nosacījumi tiek izpildīti.  **2 punktus** (minimālais nepieciešamais punktu skaits) piešķir, ja paredzētas:  1) **3 vispārīgas HP VINPI darbības** un  2) **1 specifiska HP VINPI darbība** un  3) paredzēts **1 projekta HP VINPI rādītājs[[26]](#footnote-27)**;  4) ja attiecināms, norādītas projekta budžeta izmaksu pozīcijas, kuras tai skaitā veicina HP VINPI;  5) projekta iesniegumā ir identificētas galvenās problēmas, kas skar mērķa grupu, jomā, kurā darbojas projekta iesniedzējs un apraksts, kā projektā paredzētās HP VINPI darbības risinās identificētās problēmas;  6) ir sniegta informācija par projekta vadības un īstenošanas personālu dalījumā pēc dzimuma u.c. pazīmes (vai plānots sniegt) un sniegta (vai plānots sniegt) informācija sadalījumā pēc dzimumu u.c. pazīmes par projekta mērķa grupām;  7) projekta iesniegumā ir paskaidrots, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu.  Ja projekta iesniegums atbilst minimālajām prasībām un tajā paredzēto HP VINPI darbību un/vai rādītāju skaits pārsniedz minimālās prasības, projekta iesniegumam piešķir **augstāku punktu skaitu:**  **3 punktus** piešķir, ja no projekta iesniegumā ietvertās informācijas ir secināms, ka minimālās prasības ir pārsniegtas **vienā no šādām pozīcijām**:  1) vispārīgas horizontālā principa darbības;  2) specifiskā horizontālā principa darbība;  3) horizontālā principa rādītājs.  **4 punktus** piešķir, ja no projekta iesniegumā ietvertās informācijas ir secināms, ka minimālās prasības ir pārsniegtas **divās no šādām pozīcijām**:  1) vispārīgas horizontālā principa darbības;  2) specifiskā horizontālā principa darbība;  3) horizontālā principa rādītājs.  **5 punktus** piešķir, ja no projekta iesniegumā ietvertās informācijas ir secināms, ka minimālās prasības ir pārsniegtas **katrā no šādām pozīcijām**:  1) vispārīgas horizontālā principa darbības;  2) specifiskā horizontālā principa darbība;  3) horizontālā principa rādītājs.  Plānotajām vispārīgajām HP VINPI darbībām jāaptver visas vispārīgo darbību jomas – informāciju un publicitāti, projekta vadību un īstenošanu un publiskos iepirkumus (ja attiecināms).  **0 punkti**  tiek piešķirti, ja projekta iesniegums neatbilst minimālajām prasībām, lai tam piešķirtu punktus šajā kritērijā.  Piemēram, projekta iesniegumā **nav paredzētas vispārīgas un specifiskas HP VINPI darbības**, kas veicinās vienlīdzību, iekļaušanu, nediskrimināciju un pamattiesību ievērošanu, kā arī nav piesaistīti HP VINPI rādītāji, vai arī paredzētajām darbībām nav sasaistes ar HP VINPI, nav sniegta informācija par projekta vadības un īstenošanas personālu dalījumā pēc dzimuma u.c. pazīmes (vai nav plānots sniegt) un sniegta (vai nav plānots sniegt) informācija sadalījumā pēc dzimumu u.c. pazīmes par projekta mērķa grupām.  Ja projekta iesniegums sākotnēji nesasniedz minimālo nepieciešamo punktu skaitu šajā kritērijā, bet sasniedz kopumā kvalitātes kritērijos noteikto minimālo punktu skaitu, projekta iesniegumam šajā kritērijā piešķir **0 punktus**, taču to nenoraida šī kritērija neatbilstības dēļ un iekļauj kopējā rindošanas sarakstā, vienlaikus lēmumā iekļaujot nosacījumu ar precizēto projekta iesniegumu nodrošināt atbilstību kritērija minimālajām prasībām. Ja pēc precizējumu veikšanas projekta iesniegums aizvien nesasniedz vismaz minimālo punktu skaitu šajā kritērijā, projekta iesniegums tiek noraidīts.  Kritērija vērtēšanā ieteicams piesaistīt ekspertus no NVO, kas pārstāv nediskriminācijas, dzimumu līdztiesības jomas vai cilvēku ar invaliditāti intereses.  **Vispārīgo un specifisko darbību piemēri**  Projektā tiek paredzētas vispārīgās darbības, kas veicina horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu:  **VISPĀRĪGĀS HP VINPI DARBĪBAS**  **Attiecībā uz projekta vadības un īstenošanas personālu:**  - tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus;  - projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem;  - sievietēm un vīriešiem tiks nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos, (t.sk. piemērota vienlīdzīgas bonusu sistēma, veselības apdrošināšana u.c.);  - projekta vadība un īstenošana notiks personām ar funkcionāliem traucējumiem pielāgotās telpās, tostarp pielāgotas informācijas un komunikāciju tehnoloģijas, ja tas ir nepieciešams;  **Komunikācijas un publicitātes pasākumos:**  - īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. LM metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, (pieejams šeit: https://www.lm.gov.lv/lv/metodiskie-materiali; <https://www.lm.gov.lv/lv/media/18838/download)>);  - nodrošinot informāciju publiskajā telpā, t.sk. tīmeklī, tiks nodrošināts, ka to saturs ir piekļūstams cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” https://pieklustamiba.varam.gov.lv/);  - projekta tīmekļvietnē tiks izveidota sadaļa "Viegli lasīt", kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem.  **SPECIFISKĀS HP VINPI DARBĪBAS**  **Specifisko darbību piemēri:**  - tiks nodrošinātas dzimumu līdztiesības ekspertu konsultācijas (vai konsultatīva rakstura pasākumi) pasākumu un projekta ietvaros izstrādāto materiālu satura izvērtēšanai no dzimumu līdztiesības viedokļa (attiecīgi pievienojot dokumentus, piem. konsultāciju protokolus, pakalpojuma līgumus u.c.);  - pasākumos un diskusijās (diskusiju paneļi) tiks piesaistīti abu dzimumu eksperti, viedokļu paudēji, lai nodrošinātu abu dzimumu viedokļu, situācijas, vajadzību atspoguļojumu un interešu pārstāvniecību;  - lai nodrošinātu projekta pasākuma norises vietas vides piekļūstamību, tiks nodrošināta tehnisko risinājumu noma (piemēram, pārvietojamais panduss, pacēlājs, individuālo indukcijas cilpu noma u.c.).  Papildus var tikt iekļautas arī Kohēzijas politiskas vadības informācijas sistēmā nedefinētas darbības, piemēram:  **attiecībā uz pētījumiem:**   * tiks nodrošinātas ekspertu nediskriminācijas jomā konsultācijas, lai  pētījumu un izvērtējumu darba uzdevumu saturā iekļautu dzimumu līdztiesības un nediskriminācijas jautājumus atbilstoši jomas specifikai, kā arī satura atbilstības horizontālajam principam izvērtēšanai (attiecīgi pievienojot dokumentus, piem. konsultāciju protokolus, pakalpojuma līgumus u.c.), atbilstošais rādītājs VINPI\_01; * izvērtējumu, pētījumu saturā tiks integrēti dzimumu līdztiesības jautājumi, analizējot padziļinātāk to, kāda ir sieviešu un vīriešu iesaiste pētāmās nozarēs un jomās, kāda ir sieviešu un vīriešu proporcija dažādās vecuma grupās, kā arī to, kādus amatus nozares vai jomas institūcijās ieņem sievietes un vīrieši, atbilstošais rādītājs VINPI\_02.1.; * veicot pētījumus un izvērtējumus, kur vien tas ir iespējams, visi dati tiks apkopoti un analizēti  dalījumā pēc dzimuma, vecuma, etniskās piederības u.c. pazīmēm, atbilstošais rādītājs VINPI\_02.1; * pētījumu un aptauju ietvaros savu skatījumu dalībniekiem būs iespēja paust arī statistiski lielāko mazākumtautību un, ja nepieciešams, angļu valodā, būs pieejamas anketas/jautājumi dažādās valodās, atbilstošais HP rādītājs VINPI 02.1;   **attiecībā uz digitālo risinājumu piekļūstamību:**   * tiks nodrošināta digitālo risinājumu  satura piekļūstamība cilvēkiem ar funkcionāliem traucējumiem, izmantojot vairākus sensoros kanālus (redze, dzirde, tauste),  t.sk., produkta programmatūra būs savietojama ar ES atzītām individuālām IT palīgierīcem cilvēkiem ar funkcionāliem traucējumiem kas ietver iespējas, elementus un funkcijas, kas personām ar invaliditāti ļauj produktam piekļūt, to uztvert, lietot, saprast un vadīt, nodrošinot izglītības procesā būtisko elementu piekļūstamību, izmantojot vairāk par vienu  sensoro kanālu (tas ietver to, ka nodrošina alternatīvas iespējas vizuāliem, audio, runas un taustāmiem elementiem) u.c., atbilstošais HP rādītājs VINPI\_09;   **attiecībā uz pētniecisko personālu:**   * tiks nodrošināti atbalsta pasākumi studējošajiem un pētniecības institūciju darbiniekiem, kuri aprūpē mazgadīgu bērnu, piemēram, darba vietā izveidojot bērnu rotaļu stūrīti; * tiks uzkrāti dati par pētniecisko personālu dalījumā pēc dzimuma;   **attiecībā uz informatīvo pasākumu piekļūstamību:**   * tiks nodrošināta pasākuma (klātienes un tiešsaistes) satura piekļūstamība cilvēkiem ar funkcionāliem traucējumiem, nodrošinot tulkošanu zīmju valodā, vieglo valodu, subtitrēšanu, Braila druku, reāllaika transkripciju, raidījumu un pasākumu ierakstīšanu, indukcijas cilpu nomu u.c., atbilstošais HP rādītājs VINPI\_02.2.   Ja projekta iesniegums sākotnēji nesasniedz minimālo nepieciešamo punktu skaitu šajā kritērijā, bet sasniedz kopumā kvalitātes kritērijos noteikto minimālo punktu skaitu, projekta iesniegumam šajā kritērijā piešķir 0 punktus, taču to nenoraida šī kritērija neatbilstības dēļ un iekļauj kopējā rindošanas sarakstā, vienlaikus lēmumā iekļaujot nosacījumu ar precizēto projekta iesniegumu nodrošināt atbilstību kritērija minimālajām prasībām. Ja pēc precizējumu veikšanas projekta iesniegums aizvien nesasniedz vismaz minimālo punktu skaitu šajā kritērijā, projekta iesniegums tiek noraidīts. | |
| Ja 4.5. kritērija vērtējumā nav sasniegts minimālai nepieciešamais punktu skaits - 2 punkti,  **vērtējums ir “Jā, ar nosacījumu”,**  iekļaujot nosacījumu ar precizēto projekta iesniegumu nodrošināt atbilstību kritērija minimālajām prasībām.Ja pēc precizējumu veikšanas projekta iesniegums aizvien nesasniedz vismaz minimālo punktu skaitu šajā kritērijā, **projekta iesniegums tiek noraidīts**. | | | | | |
| \* projektu iesniegumu atlasē atbilstību minētiem kvalitātes kritērijiem nodrošina ar starptautisko zinātnisko ekspertīzi, atbilstoši SAM MK noteikumu 54.punktam. | | | | | |
| Projektu iesniegumu atlases kārtība projektu iesniegumu atlases kārtās:  1. projektu iesniegumu vērtē un salīdzina konkrētas izlases kopas ietvaros: 1) ar saimniecisku darbību nesaistītu projektu iesniegumu kopa un 2) ar saimniecisku darbību saistītu minēto projektu iesniegumu kopa;  2. katrai izlases kopai piemēro šādus nosacījums:  2.1. prioritāri atbalstāms projekta iesniegums, kurš kvalitātes kritēriju vērtējuma kopsummā ir saņēmis lielāku punktu skaitu;  2.2. ja vairāku projektu iesniegumu kvalitātes vērtējuma kopsumma ir vienāda, prioritāri atbalstāms projekta iesniegums, kurš kvalitātes kritērijā "Izcilība" ir saņēmis augstāku vērtējumu;  2.3. ja vairāku projektu iesniegumu vērtējums kvalitātes kritērijā "Izcilība" ir vienāds, prioritāri atbalstāms projekta iesniegums, kura rezultāti tieši sekmē Latvijas inovācijas kapacitātes palielināšanos atbilstoši SAM MK noteikumu 25.1. apakšpunkta nosacījumiem šādā secībā:  2.3.1. tehnoloģiju tiesību komercializācija;  2.3.2. reģistrētas tehnoloģiju tiesības;  2.3.3. oriģināli zinātniskie raksti, kas publicēti *Web of Science* vai *SCOPUS* datubāzēs iekļautos žurnālos vai konferenču rakstu krājumos.  Projekta kopējā punktu skaita aprēķins:  **Kk = K1 + 1,5\*K2 + K3 + K4 + 0,1\*K5,**  kur:  Kk – kopējais punktu skaits;  K1 – izcilības kritērija punktu skaits;  K2 – ietekmes kritērija punktu skaits;  K3 – projekta īstenošanas kvalitātes un efektivitātes kritērija punktu skaits;  K4 – ieguldījumu nozares politikas mērķu sasniegšanā kritērija punktu skaits;  K5 – projekta horizontālā principa “Vienlīdzība, iekļaušana, nediskriminācija un pamattiesību ievērošana” kritērija punktu skaits.  Starptautiskā zinātniskā ekspertīze vērtē projekta iesniegumu atbilstību 4.1., 4.2., un 4.3. kvalitātes kritērijam. Atbilstoši eksperta vērtēšanas veidlapai eksperts pamato piešķirto punktu skaitu.  Projektu iesniegumu vērtēšanas komisija vērtē 4.4. un 4.5. kvalitātes kritēriju un sagatavo projekta kopējo punktu skaita aprēķinu. | | | | | |

1. Pieejama: https://www.izm.gov.lv/lv/metodika-petniecibas-un-zinasanu-izplatisanas-organizaciju-statusa-izvertejumam [↑](#footnote-ref-2)
2. Kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu [↑](#footnote-ref-3)
3. Kritērija neatbilstības gadījumā Aģentūra pieņem lēmumu par projekta iesnieguma apstiprināšanu ar nosacījumu vai noraidīšanu, ievērojot nolikumā noteikto [↑](#footnote-ref-4)
4. Kritērijā lieto N/A, ja kopumā SAM šis kritērijs ir iekļauts, bet konkrētajā projektā šis kritērijs nav jāvērtē [↑](#footnote-ref-5)
5. Eiropas Parlamenta un Padomes 2021.gada 24.jūnija regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN> [↑](#footnote-ref-6)
6. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: Esfondi.lv: <https://www.esfondi.lv/vadlinijas> [↑](#footnote-ref-7)
7. Eiropas Sociālā fonda Plus, Eiropas Reģionālās attīstības fonda, Kohēzijas fonda, Taisnīgas pārkārtošanās fonda [↑](#footnote-ref-8)
8. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-9)
9. MK noteikumos noteiktās komercdarbības atbalsta darbības, kam nav piemērojamas Komisijas 2014.gada 17.jūnija regulas Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 6.panta prasības attiecībā uz atbalsta stimulējošo ietekmi, tai skaitā gadījumos, kad MK noteikumi paredz vairākus komercdarbības atbalsta regulējumus un komercdarbības atbalsta regulējums neparedz stimulējošās ietekmes prasību, piemēram, ja MK noteikumi paredz, ka projekta iesnieguma pamatojošās dokumentācijas sagatavošanas izmaksas (tehniski ekonomiskais pamatojums, plānošanas un arhitektūras uzdevums, būvprojekta izstrāde tehniskā projekta vai skiču projekta stadijā un citi dokumenti saskaņā ar normatīvajiem aktiem par būvniecību), būvuzraudzības un autoruzraudzības izmaksas, kas saistītas ar projekta ietvaros veiktajiem ilgtermiņa ieguldījumiem, sedz saskaņā ar Komisijas 2013.gada 18.decembra regulu Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam vai sedz saskaņā ar Komisijas 2023.gada 13.decembra regula Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam. [↑](#footnote-ref-10)
10. Atbilstoši Komisijas 2014. gada 17. jūnija Regulai (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu. Tomēr regulu Nr. 651/2014 izņēmuma kārtā var piemērot uzņēmumiem, kuri 2019. gada 31. decembrī nebija nonākuši grūtībās, taču kļuva par grūtībās nonākušiem uzņēmumiem laikā no 2020. gada 1. janvāra līdz 2021. gada 31. decembrim, ja tas ir arī expressis verbis paredzētas attiecīgajos MK noteikumos par SAM īstenošanu un ja to pieļauj ES fondu normatīvais regulējums. Eiropas Reģionālās attīstības fonda (turpmāk – ERAF) un Kohēzijas fonda (turpmāk – KF) gadījumā atbilstību Eiropas Parlamenta un Padomes 2021.gada 24.jūnija regulas Nr. 2021/1058, par Eiropas Reģionālās attīstības fondu un Kohēzijas fondu 7. panta 1. punkta d) apakšpunktā noteiktajam [↑](#footnote-ref-11)
11. Atbilstoši Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 9.punktam par uzņēmumu uzskata jebkuru subjektu, kas veic saimniecisko darbību, neatkarīgi no subjekta juridiskās formas un tā, vai subjekts ir izveidots ar mērķi gūt peļņu, vai ir bezpeļņas subjekts [↑](#footnote-ref-12)
12. Mikrouzņēmums, mazais un vidējais uzņēmums [↑](#footnote-ref-13)
13. Atbalsta pretendents/ projekta iesniedzējs ir iesniedzis apliecinājumu, ka tas neatbilst minētajām pazīmēm, ņemot vērā, ka par šo prasību nav iespējams gūt pārliecību no publiskajos reģistros ietvertās informācijas. [↑](#footnote-ref-14)
14. Atbalsta pretendents/ projekta iesniedzējs ir iesniedzis apliecinājumu, ka tas neatbilst minētajām pazīmēm, ņemot vērā, ka par šo prasību nav iespējams gūt pārliecību no publiskajos reģistros ietvertās informācijas [↑](#footnote-ref-15)
15. Uzņēmumu reģistra informācija un informācija, kas pieejama no informācijas atkalizmantotājiem. [↑](#footnote-ref-16)
16. Saskaņā ar Gada pārskata un konsolidēto gada pārskatu likuma 97.panta pirmajā daļā norādīto gada pārskatu sabiedrība iesniedz ne vēlāk kā mēnesi pēc gada pārskata apstiprināšanas un ne vēlāk kā četrus mēnešus pēc pārskata gada beigām. Vidēja sabiedrība, liela sabiedrība un koncerna mātes sabiedrība, kura sagatavo konsolidēto gada pārskatu, ne vēlāk kā septiņus mēnešus pēc pārskata gada beigām iesniedz Valsts ieņēmumu dienestam papīra formā vai elektroniski sagatavota gada pārskata (finanšu pārskata un vadības ziņojuma) un konsolidētā gada pārskata (ja tāds ir) atvasinājumu elektroniskā formā — elektronisku norakstu vai elektronisku kopiju (ja tas noteikts normatīvajos aktos par sabiedrību sagatavoto finanšu pārskatu vai konsolidēto finanšu pārskatu elektroniskā noraksta formu iesniegšanai Valsts ieņēmumu dienesta Elektroniskajā deklarēšanas sistēmā) Elektroniskajā deklarēšanas sistēmā kopā ar paskaidrojumu (elektroniskā formā) par to, kad gada pārskats un konsolidētais gada pārskats (ja tāds ir) apstiprināts [↑](#footnote-ref-17)
17. Komerclikuma 198.panta 1.punkta 8.apakšpunkts [↑](#footnote-ref-18)
18. Pieejama: https://www.izm.gov.lv/lv/metodika-petniecibas-un-zinasanu-izplatisanas-organizaciju-statusa-izvertejumam. [↑](#footnote-ref-19)
19. Latvijas Viedās specializācijas mērķi un prioritātes definētas Nacionālās industriālās politikas pamatnostādnēm 2021.-2027. gadam (pieejami tīmekļa vietnē <https://likumi.lv/ta/id/321037-par-nacionalas-industrialas-politikas-pamatnostadnem-2021-2027-gadam>

    ), savukārt RIS3 jomas ilgtermiņa stratēģijas pieejamas šeit: <https://www.liaa.gov.lv/lv/ris3-vadibas-grupas-ris3-parvaldibas-operacionalais-limenis> [↑](#footnote-ref-20)
20. Mērķis: atbilstošs 1.1.1.3. pasākuma mērķim, konspektīvā veidā sniedz ieskatu par projekta rezultātiem un piemērotajiem risinājumiem, lai atrisinātu identificētu problēmu [↑](#footnote-ref-21)
21. Rūpnieciskā pētījumu un eksperimentālās izstrādes gadījumā var noteikt pētniecības rezultātu, kas saistīti ar intelektuālā īpašuma tiesībām, izplatīšanas ierobežojumus (tai skaitā, lai nodrošinātu rūpnieciskā īpašuma tiesību aizsardzību). [↑](#footnote-ref-22)
22. RIS3 rādītāji (politikas rezultāti un rezultatīvie rādītāji) – kas kompleksi un maksimāli efektīvi ļauj spriest par P&A sistēmas attīstību un izvirzīto mērķa un politikas rezultātu sasniegšanu. (pieejami tīmekļa vietnē https://likumi.lv/ta/id/322468-par-zinatnes-tehnologijas-attistibas-un-inovacijas-pamatnostadnem-20212027-gadam) [↑](#footnote-ref-23)
23. Definīcijas avots: Enterprise Europe Network Latvia (b.g.) *Eko-inovācijas*. Skatīts tiešsaistē: <http://www.een.lv/pakalpojumi/es-atbalsta-programmas/eiropas-kopienas-programmas/eco-inovacijas> [↑](#footnote-ref-24)
24. Ja projekta iesniegums sākotnēji nesasniedz minimālo nepieciešamo punktu skaitu šajā kritērijā, bet sasniedz kopumā kvalitātes kritērijos 4.1., 4.2. un 4.3. noteikto minimālo punktu skaitu, projekta iesniegumam šajā kritērijā piešķir 0 punktus, taču to nenoraida šī kritērija neatbilstības dēļ un iekļauj kopējā rindošanas sarakstā, vienlaikus lēmumā iekļaujot nosacījumu ar precizēto projekta iesniegumu nodrošināt atbilstību kritērija minimālajām prasībām. Ja pēc precizējumu veikšanas projekta iesniegums aizvien nesasniedz vismaz minimālo punktu skaitu šajā kritērijā, projekta iesniegums tiek noraidīts. [↑](#footnote-ref-25)
25. Pieejamas: <https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027> [↑](#footnote-ref-26)
26. HP VINPI rādītāji noteikti LM/ TM vadlīniju “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027)” 4.pielikumā; pieejamas: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027 [↑](#footnote-ref-27)